CELEX: 32014R0558
Language: lt
Date: 2014-05-06 00:00:00
Title: 2014 m. gegužės 6 d. Tarybos reglamentas (ES) Nr. 558/2014, kuriuo įsteigiama bendroji įmonė „Švarus dangus 2“  Tekstas svarbus EEE

7.6.2014   
            
            
               LT
            
            
               Europos Sąjungos oficialusis leidinys
            
            
               L 169/77
            
         TARYBOS REGLAMENTAS (ES) Nr. 558/2014
   2014 m. gegužės 6 d.
   kuriuo įsteigiama bendroji įmonė „Švarus dangus 2“
   (Tekstas svarbus EEE)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 187 straipsnį ir 188 straipsnio pirmą pastraipą,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę,
   atsižvelgdama į Europos ekonomikos ir socialinių reikalų komiteto nuomonę (1),
   kadangi:
   
               (1)
            
            
               viešojo ir privačiojo sektorių partnerystės, kaip jungtinės technologijų iniciatyvos, pirmą kartą buvo numatytos Europos Parlamento ir Tarybos sprendime Nr. 1982/2006/EB (2);
            
         
               (2)
            
            
               Tarybos sprendime 2006/971/EB (3) nustatytos konkrečios remtinos viešojo ir privačiojo sektorių partnerystės, tarp jų – viešojo ir privačiojo sektorių partnerystė konkrečioje jungtinės technologijų iniciatyvos „Švarus dangus“ srityje;
            
         
               (3)
            
            
               2010 m. kovo 3 d. Komisijos komunikate „2020 m. Europa. Pažangaus, tvaraus ir integracinio augimo strategija“ (toliau – strategija „Europa 2020“), kurią patvirtino Europos Parlamentas ir Taryba, pabrėžiamas poreikis sudaryti palankias sąlygas investicijoms į žinias ir inovacijas, kad Sąjungoje būtų pasiektas pažangus, tvarus ir integracinis augimas;
            
         
               (4)
            
            
               Europos Parlamento ir Tarybos reglamentu (ES) Nr. 1291/2013 (4) sukurta bendroji mokslinių tyrimų ir inovacijų programa „Horizontas 2020“ (2014–2020 m.) (toliau – programa „Horizontas 2020“). Programos „Horizontas 2020“ tikslas – padaryti didesnį poveikį moksliniams tyrimams ir inovacijoms, sujungiant programos „Horizontas 2020“ ir privačiojo sektoriaus lėšas ir įgyvendinant viešojo ir privačiojo sektorių partnerystes pagrindinėse srityse, kuriose moksliniai tyrimai ir inovacijos gali padėti siekti platesnių Sąjungos konkurencingumo tikslų, pritraukti privačių investicijų ir padėti spręsti visuomenės uždavinius. Tos partnerystės turėtų būti grindžiamos ilgalaikiu įsipareigojimu, įskaitant subalansuotą visų partnerių įnašą, turėtų būti atskaitingos už savo tikslų pasiekimą ir turėtų būti suderintos su Sąjungos strateginiais tikslais, susijusiais su moksliniais tyrimais, technologine plėtra ir inovacijomis. Tų partnerysčių valdymas ir veikimas turėtų būti atviras, skaidrus, veiksmingas ir efektyvus ir suteikti galimybę dalyvauti įvairiems suinteresuotiesiems subjektams, vykdantiems veiklą savo konkrečioje srityje. Remiantis Reglamentu (ES) Nr. 1291/2013, Sąjunga gali dalyvauti tose partnerystėse mokėdama finansinius įnašus bendrosioms įmonėms, įsteigtoms Sprendimu Nr. 1982/2006/EB pagal Sutarties dėl Europos Sąjungos veikimo 187 straipsnį;
            
         
               (5)
            
            
               vadovaujantis Reglamentu (ES) Nr. 1291/2013 ir Tarybos sprendimu 2013/743/ES (5), pagal Sprendimą Nr. 1982/2006/EB įsteigtoms bendrosioms įmonėms turėtų būti toliau teikiama parama Sprendime 2013/743/ES nustatytomis sąlygomis;
            
         
               (6)
            
            
               Tarybos reglamentu (EB) Nr. 71/2008 (6) įsteigta bendroji įmonė „Švarus dangus“ siekia savo tikslų – skatinti naujus mokslinius tyrimus pasitelkus viešojo ir privačiojo sektorių partnerystę, kuri sudaro sąlygas ilgalaikiam suinteresuotųjų subjektų, veikiančių Europos aeronautikos srityje, bendradarbiavimui. Mažosios ir vidutinės įmonės (MVĮ) labai aktyviai dalyvavo programoje „Švarus dangus“ ir joms buvo skirta apie 40 % kvietimų teikti pasiūlymus biudžeto. Bendrosios įmonės „Švarus dangus“ tarpinio vertinimo rezultatai parodė, kad bendroji įmonė sėkmingai daro pažangą siekiant aplinkos apsaugos tikslų. Be to, pavyko sulaukti aktyvaus ir plataus visų pagrindinių Sąjungos pramonės įmonių ir daugybės MVĮ dalyvavimo. Taip užsimezgė nauji bendradarbiavimo ryšiai ir pradėjo dalyvauti naujos organizacijos. Todėl reikėtų toliau remti jos mokslinių tyrimų sritį, kad būtų pasiekti jos tikslai, kaip nustatyta šiame reglamente;
            
         
               (7)
            
            
               toliau teikiant paramą mokslinių tyrimų programai „Švarus dangus“ taip pat reikėtų atsižvelgti į patirtį, įgytą veikiant bendrajai įmonei „Švarus dangus“, įskaitant jos tarpinio vertinimo rezultatus ir suinteresuotųjų subjektų rekomendacijas, ir, veiklos veiksmingumo gerinimo bei supaprastinimo užtikrinimo tikslais, jos veikla turėtų būti įgyvendinama naudojant labiau jos tikslą atitinkančią struktūrą ir taisykles. Tuo tikslu bendroji įmonė „Švarus dangus 2“ turėtų patvirtinti savo poreikius atitinkančias finansines taisykles, laikydamasi Europos Parlamento ir Tarybos reglamento (ES, Euratomas) Nr. 966/2012 (7) 209 straipsnio;
            
         
               (8)
            
            
               bendrosios įmonės „Švarus dangus“ privatūs nariai sutiko, kad bendrosios įmonės „Švarus dangus“ veiklos srities mokslinių tyrimų veikla būtų tęsiama parengus viešojo ir privačiojo sektorių partnerystei labiau pritaikytą struktūrą. Tikslinga, kad bendrosios įmonės „Švarus dangus 2“ privatūs nariai pritarimo raštu įsipareigotų laikytis šio reglamento priede pateiktų įstatų;
            
         
               (9)
            
            
               siekdama savo tikslų, bendroji įmonė „Švarus dangus 2“ turėtų teikti finansinę paramą nariams ir dalyviams, daugiausia dotacijomis, paskelbus atvirus ir konkursinius kvietimus teikti pasiūlymus;
            
         
               (10)
            
            
               bendroji įmonė „Švarus dangus 2“ turėtų veikti atvirai ir skaidriai, laiku teikdama visą svarbią informaciją savo atitinkamiems organams ir atitinkamai propaguodama savo veiklą, įskaitant plačiosios visuomenės informavimo ir sklaidos veiklą. Bendrosios įmonės „Švarus dangus 2“ organų darbo tvarkos taisyklės turėtų būti skelbiamos viešai;
            
         
               (11)
            
            
               privačių narių įnašai neturėtų būti skiriami tik administracinėms bendrosios įmonės „Švarus dangus 2“ sąnaudoms padengti ir bendram finansavimui, kurio reikia norint įgyvendinti bendrosios įmonės „Švarus dangus 2“ remiamus mokslinių tyrimų ir inovacijų veiksmus, tačiau turėtų apimti ir papildomą veiklą, apie kurią buvo anksčiau paskelbta ir kurios turi imtis privatūs nariai, kaip nurodyta papildomos veiklos plane. Siekiant tinkamai suvokti sverto, taikomo tai papildomai veiklai, poveikį, tie įnašai turėtų būti skirti platesnei jungtinei technologijų iniciatyvai „Švarus dangus“;
            
         
               (12)
            
            
               dalyvavimas netiesioginiuose veiksmuose, kuriuos finansuoja bendroji įmonė „Švarus dangus 2“, turėtų atitikti Europos Parlamento ir Tarybos reglamentą (ES) Nr. 1290/2013 (8). Be to, bendroji įmonė „Švarus dangus 2“ turėtų užtikrinti nuoseklų tų taisyklių taikymą remiantis atitinkamomis Komisijos patvirtintomis priemonėmis;
            
         
               (13)
            
            
               bendroji įmonė „Švarus dangus 2“ taip pat turėtų naudoti Komisijos administruojamas elektronines priemones, kad būtų užtikrintas atvirumas, skaidrumas ir sudarytos palankesnės sąlygos dalyvauti. Todėl bendrosios įmonės „Švarus dangus 2“ paskelbti kvietimai teikti pasiūlymus taip pat turėtų būti skelbiami dalyviams skirtame bendrame portale ir pasitelkiant kitas Komisijos administruojamas programos „Horizontas 2020“ elektronines sklaidos priemones. Be to, bendroji įmonė „Švarus dangus 2“ turėtų Komisijos ataskaitų teikimo prievolėse nustatytu periodiškumu teikti atitinkamus tinkamos formos duomenis, susijusius su, inter alia, pasiūlymais, pareiškėjais, dotacijomis ir dalyviais, kad juos būtų galima įtraukti į Komisijos administruojamas programos „Horizontas 2020“ ataskaitų teikimo ir sklaidos elektronines sistemas;
            
         
               (14)
            
            
               bendroji įmonė „Švarus dangus 2“, klasifikuodama technologinius mokslinius tyrimus, produktų kūrimą ir demonstracinę veiklą, turėtų atsižvelgti į Ekonominio bendradarbiavimo ir plėtros organizacijos (EBPO) pateiktus technologinio pasirengimo lygio apibrėžimus;
            
         
               (15)
            
            
               Sąjungos finansinis įnašas turėtų būti valdomas pagal patikimo finansų valdymo principą ir netiesioginio valdymo taisykles, nustatytas Reglamente (ES, Euratomas) Nr. 966/2012 ir Komisijos deleguotajame reglamente (ES) Nr. 1268/2012 (9);
            
         
               (16)
            
            
               supaprastinimo tikslais administracinė našta turėtų būti sumažinta visoms šalims. Turėtų būti vengiama dvigubo audito, neproporcingo kiekio dokumentų ir ataskaitų. Sąjungos lėšų gavėjų pagal šį reglamentą auditai turėtų būti atliekami laikantis Reglamento (ES) Nr. 1291/2013;
            
         
               (17)
            
            
               Sąjungos ir kitų bendrosios įmonės „Švarus dangus 2“ narių finansiniai interesai per visą išlaidų ciklą turėtų būti ginami proporcingomis priemonėmis, įskaitant pažeidimų prevenciją, aptikimą ir tyrimą, prarastų, nepagrįstai išmokėtų ar netinkamai panaudotų lėšų susigrąžinimą ir prireikus administracinių ir finansinių nuobaudų taikymą pagal Reglamentą (ES, Euratomas) Nr. 966/2012;
            
         
               (18)
            
            
               bendrosios įmonės „Švarus dangus 2“ atžvilgiu Komisijos vidaus auditorius turėtų turėti tuos pačius įgaliojimus kaip ir Komisijos atžvilgiu;
            
         
               (19)
            
            
               atsižvelgiant į bendrųjų įmonių ypatingą pobūdį bei dabartinį statusą ir siekiant užtikrinti Septintosios bendrosios programos tęstinumą, bendrosioms įmonėms turėtų ir toliau būti taikomas atskiras biudžeto įvykdymo patvirtinimas. Todėl, nukrypstant nuo Reglamento (ES, Euratomas) Nr. 966/2012 60 straipsnio 7 dalies ir 209 straipsnio, patvirtinti, kad bendroji įmonė „Švarus dangus 2“ įvykdė biudžetą, turėtų Europos Parlamentas, remdamasis Tarybos rekomendacija. Vadinasi, Reglamento (ES, Euratomas) Nr. 966/2012 60 straipsnio 5 dalyje nustatyti ataskaitų teikimo reikalavimai neturėtų būti taikomi Sąjungos finansiniam įnašui bendrajai įmonei „Švarus dangus 2“, tačiau jie turėtų būti kuo labiau suderinti su Reglamento (ES, Euratomas) Nr. 966/2012 208 straipsnyje nurodytoms įstaigoms numatytais reikalavimais. Audito Rūmai turėtų vykdyti sąskaitų ir pagrindinių operacijų teisėtumo ir tvarkingumo auditą;
            
         
               (20)
            
            
               siekiant įgyvendinti Sąjungos finansinę paramą didelės apimties kelerius metus trunkantiems veiksmams, rekomenduojama numatyti galimybę išskaidyti Sąjungos ir bendrosios įmonės „Švarus dangus 2“ daugiamečius biudžeto įsipareigojimus į metines išmokas. Ilgalaikiais privalomais Sąjungos ir bendrosios įmonės „Švarus dangus 2“ prisiimtais įsipareigojimais būtų galima sumažinti netikrumą, susijusį su tokios didelės apimties veiksmų užbaigimu;
            
         
               (21)
            
            
               programa „Horizontas 2020“ turėtų būti prisidedama prie mokslinių tyrimų ir inovacijų atotrūkio Sąjungoje mažinimo skatinant sinergiją su Europos struktūriniais ir investiciniais fondais (ESI fondais). Todėl bendroji įmonė „Švarus dangus 2“ turėtų siekti plėtoti glaudžias sąsajas su ESI fondais, nes tai gali konkrečiai padėti sustiprinti vietos, regionų ir nacionalinius mokslinių tyrimų ir inovacijų pajėgumus bendrosios įmonės „Švarus dangus 2“ veiklos srityje ir remti pažangiosios specializacijos pastangas;
            
         
               (22)
            
            
               bendroji įmonė „Švarus dangus“ buvo įsteigta laikotarpiui iki 2017 m. gruodžio 31 d. Bendroji įmonė „Švarus dangus 2“ turėtų nuolat remti mokslinių tyrimų programą „Švarus dangus“ įgyvendindama likusius pagal Reglamentą (EB) Nr. 71/2008 inicijuotus veiksmus, laikydamasi to reglamento. Siekiant užtikrinti optimalų moksliniams tyrimams skirtų lėšų panaudojimą, perėjimas nuo bendrosios įmonės „Švarus dangus“ prie bendrosios įmonės „Švarus dangus 2“ turėtų būti suderintas su perėjimu nuo Septintosios bendrosios programos prie programos „Horizontas 2020“ ir vykti tuo pačiu metu. Todėl, siekiant teisinio tikrumo ir aiškumo, Reglamentas (EB) Nr. 71/2008 turėtų būti panaikintas ir reikėtų nustatyti pereinamojo laikotarpio nuostatas;
            
         
               (23)
            
            
               atsižvelgiant į programos „Horizontas 2020“ bendrą tikslą – užtikrinti didesnį supaprastinimą ir nuoseklumą – visuose su bendrąja įmone „Švarus dangus 2“ susijusiuose kvietimuose teikti pasiūlymus turėtų būti atsižvelgta į programos „Horizontas 2020“ įgyvendinimo trukmę;
            
         
               (24)
            
            
               atsižvelgiant į nuolatinio inovacijų plėtojimo, siekiant Sąjungos transporto sektoriaus konkurencingumo, svarbą ir į bendrųjų įmonių šioje srityje skaičių, tinkamu laiku turėtų būti atlikta bendrų mokslinių tyrimų transporto srityje tinkamumo analizė, visų pirma rengiant programos „Horizontas 2020“ tarpinį vertinimą;
            
         
               (25)
            
            
               kadangi šio reglamento tikslų, t. y. įsteigti bendrąją įmonę „Švarus dangus 2“ siekiant visoje Sąjungoje stiprinti pramoninius mokslinius tyrimus ir inovacijas, valstybės narės negali deramai pasiekti, o dėl siekio išvengti dubliavimosi, išlaikyti kritinę masę ir užtikrinti efektyviausią viešojo finansavimo panaudojimą tų tikslų būtų geriau siekti Sąjungos lygiu, pagal Europos Sąjungos sutarties 5 straipsnyje nustatytą subsidiarumo principą Sąjunga gali patvirtinti priemones. Pagal tame straipsnyje nustatytą proporcingumo principą šiuo reglamentu neviršijama to, kas būtina nurodytiems tikslams pasiekti,
            
         PRIĖMĖ ŠĮ REGLAMENTĄ:
   1 straipsnis
   Įsteigimas
   1.   Siekiant įgyvendinti aeronautikos srities jungtinę technologijų iniciatyvą, laikotarpiui iki 2024 m. gruodžio 31 d. įsteigiama bendroji įmonė (toliau – bendroji įmonė „Švarus dangus 2“), kaip apibrėžta Sutarties dėl Europos Sąjungos veikimo 187 straipsnyje. Siekiant atsižvelgti į programos „Horizontas 2020“ įgyvendinimo trukmę, bendrosios įmonės „Švarus dangus 2“ kvietimai teikti pasiūlymus paskelbiami ne vėliau kaip 2020 m. gruodžio 31 d. Tinkamai pagrįstais atvejais kvietimai teikti pasiūlymus gali būti skelbiami iki 2021 m. gruodžio 31 d.
   2.   Bendroji įmonė „Švarus dangus 2“ pakeičia Reglamentu (EB) Nr. 71/2008 įsteigtą bendrąją įmonę „Švarus dangus“ ir perima jos teises bei pareigas.
   3.   Bendroji įmonė „Švarus dangus 2“ yra subjektas, kuriam pavesta įgyvendinti viešojo ir privačiojo sektorių partnerystę, kaip nurodyta Reglamento (ES, Euratomas) Nr. 966/2012 209 straipsnyje.
   4.   Bendroji įmonė „Švarus dangus 2“ yra juridinis asmuo. Kiekvienoje valstybėje narėje ji turi plačiausią juridiniams asmenims pagal tos valstybės įstatymus suteikiamą teisnumą. Ji gali įsigyti kilnojamojo ir nekilnojamojo turto arba juo disponuoti ir gali dalyvauti teismo procesuose.
   5.   Bendrosios įmonės „Švarus dangus 2“ buveinė yra Briuselyje (Belgija).
   6.   Bendrosios įmonės „Švarus dangus 2“ įstatai pateikti I priede.
   2 straipsnis
   Tikslai
   Bendrosios įmonės „Švarus dangus 2“ tikslai:
   
               a)
            
            
               padėti užbaigti mokslinių tyrimų veiklą, inicijuotą pagal Reglamentą (EB) Nr. 71/2008, ir įgyvendinti Reglamentą (ES) Nr. 1291/2013, visų pirma Išmanių, netaršių ir integruotų transporto sistemų uždavinį pagal Sprendimo 2013/743/ES III dalį „Visuomenės uždaviniai“;
            
         
               b)
            
            
               prisidėti prie aeronautikos technologijų, įskaitant su mažąja aviacija susijusias technologijas, poveikio aplinkai gerinimo, taip pat prie stiprios ir pasaulio mastu konkurencingos aeronautikos pramonės ir tiekimo grandinės Europoje sukūrimo.
               Tai gali būti realizuota spartinant švaresnių oro transporto technologijų kūrimą, kad jos būtų įdiegtos kuo anksčiau, ir visų pirma integruojant, demonstruojant ir patvirtinant technologijas, kurias taikant būtų galima:
               
                           i)
                        
                        
                           padidinti orlaivių kuro naudojimo efektyvumą ir taip išmetamo CO2 kiekį sumažinti 20–30 %, palyginti su moderniausiais orlaiviais, kuriuos pradėta eksploatuoti 2014 m.;
                        
                     
                           ii)
                        
                        
                           sumažinti orlaivių išmetamo NOx kiekį ir triukšmingumo lygį 20–30 %, palyginti su moderniausiais orlaiviais, kuriuos pradėta eksploatuoti 2014 m.
                        
                     
         3 straipsnis
   Sąjungos finansinis įnašas
   1.   Sąjungos finansinis įnašas, įskaitant Europos laisvosios prekybos asociacijos (ELPA) asignavimus, į bendrąją įmonę „Švarus dangus 2“ administracinėms ir veiklos sąnaudoms padengti yra iki 1 755 000 000 EUR. Įnašas mokamas iš Sąjungos bendrojo biudžeto asignavimų, skirtų specialiajai programai „Horizontas 2020“, kuria įgyvendinama programa „Horizontas 2020“, pagal Reglamento (ES, Euratomas) Nr. 966/2012 58 straipsnio 1 dalies c punkto iv papunkčio, 60 ir 61 straipsnių nuostatas, taikomas to reglamento 209 straipsnyje nurodytoms įstaigoms.
   2.   Sąjungos finansinio įnašo teikimo tvarka nustatoma įgaliojimo susitarimu ir metiniais lėšų pervedimo susitarimais, kuriuos Sąjungos vardu turi sudaryti Komisija ir bendroji įmonė „Švarus dangus 2“.
   3.   Šio straipsnio 2 dalyje nurodytame įgaliojimo susitarime aptariami elementai, išdėstyti Reglamento (ES, Euratomas) Nr. 966/2012 58 straipsnio 3 dalyje, 60 ir 61 straipsniuose ir Deleguotojo reglamento (ES) Nr. 1268/2012 40 straipsnyje, ir, inter alia:
   
               a)
            
            
               bendrosios įmonės „Švarus dangus 2“ įnašui taikomi reikalavimai, susiję su atitinkamais veiklos rodikliais, nurodytais Sprendimo 2013/743/ES II priede;
            
         
               b)
            
            
               bendrosios įmonės „Švarus dangus 2“ įnašui taikomi reikalavimai, siekiant vykdyti Sprendimo 2013/743/ES III priede nurodytą stebėseną;
            
         
               c)
            
            
               specialūs veiklos rodikliai, susiję su bendrosios įmonės „Švarus dangus 2“ veikimu;
            
         
               d)
            
            
               duomenų, kurių reikia siekiant užtikrinti, kad Komisija galėtų vykdyti sklaidos ir ataskaitų teikimo prievoles, teikimo tvarka, be kita ko, dalyviams skirtame bendrame portale ir pasitelkiant kitas Komisijos administruojamas programos „Horizontas 2020“ elektronines sklaidos priemones;
            
         
               e)
            
            
               nuostatos dėl bendrosios įmonės „Švarus dangus 2“ kvietimų teikti pasiūlymus paskelbimo, be kita ko, dalyviams skirtame bendrame portale ir pasitelkiant kitas Komisijos administruojamas programos „Horizontas 2020“ elektronines sklaidos priemones;
            
         
               f)
            
            
               žmogiškųjų išteklių naudojimas ir su jais susiję pokyčiai, visų pirma įdarbinimas pagal pareigų grupę, lygį ir kategoriją, perklasifikavimo veiksmai ir bet kokie darbuotojų skaičiaus pokyčiai.
            
         4 straipsnis
   Kitų nei Sąjunga narių įnašai
   1.   Kiekvienas iš bendrosios įmonės „Švarus dangus 2“ lyderių ir pagrindinių partnerių skiria arba pasirūpina, kad su jais susiję subjektai skirtų atitinkamą įnašą. Bendras visų narių įnašas yra bent 2 193 750 000 EUR 1 straipsnyje apibrėžtu laikotarpiu.
   2.   1 dalyje nurodytą įnašą sudaro:
   
               a)
            
            
               įnašai bendrajai įmonei „Švarus dangus 2“, kaip nustatyta įstatų 15 straipsnio 2 dalyje ir 15 straipsnio 3 dalies b punkte;
            
         
               b)
            
            
               lyderių ir pagrindinių partnerių ar su jais susijusių subjektų bent 965 250 000 EUR vertės nepiniginiai įnašai 1 straipsnyje apibrėžtu laikotarpiu, kuriuos sudaro sąnaudos, jų patirtos įgyvendinant bendrosios įmonės „Švarus dangus 2“ darbo plane nenumatytą papildomą veiklą, kuria prisidedama prie bendrosios technologijų iniciatyvos „Švarus dangus“ tikslų įgyvendinimo. Tos sąnaudos gali būti dengiamos kitų Sąjungos finansavimo programų lėšomis laikantis taikomų taisyklių ir procedūrų. Tokiais atvejais Sąjungos finansinis įnašas negali būti lyderių ir pagrindinių partnerių ar su jais susijusių subjektų nepiniginių įnašų pakaitalu.
            
         Pirmos pastraipos b punkte nurodytos sąnaudos neatitinka reikalavimų bendrosios įmonės „Švarus dangus 2“ finansinei paramai gauti. Atitinkama veikla nurodoma papildomos veiklos plane, kuriame pateikiama tų įnašų apskaičiuotoji vertė.
   3.   Bendrosios įmonės „Švarus dangus 2“ lyderiai ir pagrindiniai partneriai iki kiekvienų metų sausio 31 d. bendrosios įmonės „Švarus dangus 2“ valdybai praneša apie 2 dalyje nurodytų įnašų, skirtų kiekvienais ankstesniais finansiniais metais, vertę. Apie tai taip pat informuojama valstybių atstovų grupė.
   4.   Siekiant įvertinti 2 dalies pirmos pastraipos b punkte ir įstatų 15 straipsnio 3 dalies b punkte nurodytus įnašus, sąnaudos nustatomos pagal atitinkamų subjektų įprastą sąnaudų apskaitos praktiką, pagal šalyje, kurioje įsisteigęs subjektas, taikomus apskaitos standartus ir pagal taikomus tarptautinius apskaitos standartus bei tarptautinius finansinės atskaitomybės standartus. Sąnaudas patvirtina atitinkamo subjekto paskirtas nepriklausomas išorės auditorius. Vertinimo metodą gali patikrinti bendroji įmonė „Švarus dangus 2“, iškilus kokiems nors neaiškumams, susijusiems su to patvirtinimo dokumentu. Taikant šį reglamentą nei bendroji įmonė „Švarus dangus 2“, nei kita Sąjungos įstaiga papildomos veiklos sąnaudų audito neatlieka.
   5.   Komisija gali nutraukti, proporcingai sumažinti ar sustabdyti bendrajai įmonei „Švarus dangus 2“ skirtą Sąjungos finansinį įnašą arba inicijuoti įstatų 24 straipsnio 2 dalyje nurodytą likvidavimo procedūrą, jei nariai, išskyrus Sąjungą, ar su jais susiję subjektai neskiria šio straipsnio 2 dalyje nurodytų įnašų, skiria tik jų dalį ar skiria juos pavėluotai. Komisijos sprendimas netrukdo kompensuoti reikalavimus atitinkančias sąnaudas, kurias tie nariai jau patyrė iki pranešimo bendrajai įmonei „Švarus dangus 2“ apie sprendimą.
   5 straipsnis
   Finansinės taisyklės
   Nedarant poveikio šio reglamento 12 straipsniui, bendroji įmonė „Švarus dangus 2“ priima savo specialiąsias finansines taisykles pagal Reglamento (ES, Euratomas) Nr. 966/2012 209 straipsnį ir Komisijos deleguotąjį reglamentą (ES) Nr. 110/2014 (10).
   6 straipsnis
   Darbuotojai
   1.   Bendrosios įmonės „Švarus dangus 2“ darbuotojams taikomi Europos Sąjungos pareigūnų tarnybos nuostatai ir kitų tarnautojų įdarbinimo sąlygos, nustatyti Tarybos reglamentu (EEB, Euratomas, EAPB) Nr. 259/68 (11) (toliau – „Tarnybos nuostatai“ ir „Įdarbinimo sąlygos“), ir Sąjungos institucijų bendrai priimtos Tarnybos nuostatų ir Įdarbinimo sąlygų įgyvendinimo taisyklės.
   2.   Bendrosios įmonės „Švarus dangus 2“ darbuotojų atžvilgiu valdyba naudojasi įgaliojimais, kurie pagal Tarnybos nuostatus suteikti paskyrimų tarnybai, o pagal Įdarbinimo sąlygas – institucijai, įgaliotai sudaryti darbo sutartis (toliau – paskyrimų tarnybos įgaliojimai).
   Laikydamasi Tarnybos nuostatų 110 straipsnio valdyba priima sprendimą, pagrįstą Tarnybos nuostatų 2 straipsnio 1 dalimi ir Įdarbinimo sąlygų 6 straipsniu, kuriuo atitinkami paskyrimų tarnybos įgaliojimai suteikiami vykdomajam direktoriui ir apibrėžiamos sąlygos, kuriomis tas įgaliojimų suteikimas gali būti sustabdytas. Vykdomajam direktoriui leidžiama perduoti tuos įgaliojimus.
   Kai to reikia dėl išimtinių aplinkybių, valdyba gali priimti sprendimą laikinai sustabdyti paskyrimų tarnybos įgaliojimų suteikimą vykdomajam direktoriui bei vėliau pastarojo įvykdytą tų įgaliojimų perdavimą. Tokiais atvejais valdyba pati naudojasi paskyrimų tarnybos įgaliojimais arba juos suteikia vienam iš savo narių arba bendrosios įmonės „Švarus dangus 2“ darbuotojui, kuris nėra vykdomasis direktorius.
   3.   Valdyba priima Tarnybos nuostatų ir Įdarbinimo sąlygų atitinkamas įgyvendinimo taisykles, laikydamasi Tarnybos nuostatų 110 straipsnio.
   4.   Darbuotojų ištekliai nustatomi bendrosios įmonės „Švarus dangus 2“ personalo etatų planu, kuriame laikantis jos metinio biudžeto nurodomas laikinų etatų skaičius pagal pareigų grupę bei lygį ir sutartininkų skaičius, išreikštas visos darbo dienos ekvivalentu.
   5.   Bendrosios įmonės „Švarus dangus 2“ personalą sudaro laikinieji darbuotojai ir sutartininkai.
   6.   Visas su darbuotojais susijusias sąnaudas padengia bendroji įmonė „Švarus dangus 2“.
   7 straipsnis
   Deleguotieji nacionaliniai ekspertai ir stažuotojai
   1.   Bendrojoje įmonėje „Švarus dangus 2“ gali dirbti jos neįdarbinti deleguotieji nacionaliniai ekspertai ir stažuotojai. Deleguotųjų nacionalinių ekspertų skaičius, išreikštas visos darbo dienos ekvivalentu, įtraukiamas į informaciją apie personalą, kaip nurodyta 6 straipsnio 4 dalyje, laikantis metinio biudžeto.
   2.   Valdyba priima sprendimą, kuriuo nustatomos nacionalinių ekspertų delegavimo į bendrąją įmonę „Švarus dangus 2“ ir stažuotojų darbo taisyklės.
   8 straipsnis
   Privilegijos ir imunitetai
   Bendrajai įmonei „Švarus dangus 2“ ir jos personalui taikomas Protokolas Nr. 7 dėl Europos Sąjungos privilegijų ir imunitetų, pridėtas prie Europos Sąjungos sutarties ir Sutarties dėl Europos Sąjungos veikimo.
   9 straipsnis
   Bendrosios įmonės „Švarus dangus 2“ atsakomybė
   1.   Sutartinė bendrosios įmonės „Švarus dangus 2“ atsakomybė reglamentuojama atitinkamomis sutartinėmis nuostatomis ir konkrečiam susitarimui, sprendimui ar sutarčiai taikoma teise.
   2.   Nesutartinės atsakomybės atveju bendroji įmonė „Švarus dangus 2“ pagal bendrus valstybių narių teisės principus atlygina bet kokią žalą, kurią eidami savo pareigas padaro jos darbuotojai.
   3.   Bet kokie bendrosios įmonės „Švarus dangus 2“ mokėjimai, susiję su 1 arba 2 dalyje nurodyta atsakomybe, ir dėl jos patirtos sąnaudos bei išlaidos laikomos bendrosios įmonės „Švarus dangus 2“ išlaidomis ir padengiami naudojant jos išteklius.
   4.   Už bendrosios įmonės „Švarus dangus 2“ įsipareigojimų įvykdymą yra atsakinga tik pati bendroji įmonė „Švarus dangus 2“.
   10 straipsnis
   Europos Sąjungos Teisingumo Teismo jurisdikcija ir taikoma teisė
   1.   Europos Sąjungos Teisingumo Teismas turi jurisdikciją:
   
               a)
            
            
               pagal visas nuostatas dėl arbitražo, įtrauktas į bendrosios įmonės „Švarus dangus 2“ sudarytus susitarimus, sutartis arba jos sprendimus;
            
         
               b)
            
            
               kilus ginčams, susijusiems su kompensacijomis už žalą, kurią eidami savo pareigas padarė bendrosios įmonės „Švarus dangus 2“ darbuotojai;
            
         
               c)
            
            
               kilus bendrosios įmonės „Švarus dangus 2“ ir jos darbuotojų ginčui srityje, kuri reglamentuojama Tarnybos nuostatais ir Įdarbinimo sąlygomis, ir tuose dokumentuose nurodytomis sąlygomis.
            
         2.   Šiame reglamente ar kituose Sąjungos teisės aktuose nenumatytiems atvejams taikoma šalies, kurioje yra bendrosios įmonės „Švarus dangus 2“ buveinė, teisė.
   11 straipsnis
   Vertinimas
   1.   Ne vėliau kaip 2017 m. birželio 30 d. Komisija, padedama nepriklausomų ekspertų, atlieka tarpinį bendrosios įmonės „Švarus dangus 2“ įvertinimą. Komisija parengia to vertinimo ataskaitą, į kurią įtraukiamos Komisijos vertinimo išvados ir pastabos. Tą ataskaitą Komisija ne vėliau kaip 2017 m. gruodžio 31 d. perduoda Europos Parlamentui ir Tarybai. Į bendrosios įmonės „Švarus dangus 2“ tarpinio įvertinimo rezultatus atsižvelgiama atliekant nuodugnų įvertinimą ir tarpinį įvertinimą, nurodytą Reglamento (ES) Nr. 1291/2013 32 straipsnyje.
   2.   Remdamasi šio straipsnio 1 dalyje nurodyto tarpinio įvertinimo išvadomis, Komisija gali imtis priemonių pagal 4 straipsnio 5 dalį arba kitų atitinkamų veiksmų.
   3.   Per šešis mėnesius po bendrosios įmonės „Švarus dangus 2“ likvidavimo, tačiau bet kuriuo atveju ne vėliau kaip per dvejus metus nuo įstatų 24 straipsnyje nurodytos likvidavimo procedūros pradėjimo, Komisija atlieka bendrosios įmonės „Švarus dangus 2“ galutinį vertinimą. To galutinio vertinimo rezultatai nusiunčiami Europos Parlamentui ir Tarybai.
   12 straipsnis
   Biudžeto įvykdymo patvirtinimas
   Nukrypstant nuo Reglamento (ES, Euratomas) Nr. 966/2012 60 straipsnio 7 dalies ir 209 straipsnio, tai, kad bendroji įmonė „Švarus dangus 2“ įvykdė biudžetą, patvirtina Europos Parlamentas, remdamasis Tarybos rekomendacija ir laikydamasis bendrosios įmonės „Švarus dangus 2“ finansinėse taisyklėse numatytos procedūros.
   13 straipsnis
   Ex post auditai
   1.   Išlaidų netiesioginiams veiksmams ex post auditus bendroji įmonė „Švarus dangus 2“ atlieka pagal Reglamento (ES) Nr. 1291/2013 29 straipsnį, kaip programos „Horizontas 2020“ netiesioginių veiksmų dalį.
   2.   Komisija gali nuspręsti pati atlikti 1 dalyje nurodytus auditus. Tokiais atvejais ji tai daro vadovaudamasi taikytinomis taisyklėmis, visų pirma reglamentų (ES, Euratomas) Nr. 966/2012, (ES) Nr. 1290/2013 ir (ES) Nr. 1291/2013 nuostatomis.
   14 straipsnis
   Narių finansinių interesų apsauga
   1.   Bendroji įmonė „Švarus dangus 2“ suteikia Komisijos darbuotojams, kitiems bendrosios įmonės „Švarus dangus 2“ ar Komisijos įgaliotiems asmenims ir Audito Rūmams prieigą prie jos objektų, patalpų ir prie visos informacijos, įskaitant informaciją elektroniniu formatu, kurios jiems reikia atliekant auditus.
   2.   Europos kovos su sukčiavimu tarnyba (OLAF) gali atlikti tyrimus, įskaitant patikras vietoje ir tikrinimus, remdamasi Tarybos reglamento (Euratomas, EB) Nr. 2185/96 (12) ir Europos Parlamento ir Tarybos reglamento (ES, Euratomas) Nr. 883/2013 (13) nuostatomis ir procedūromis, kad nustatytų, ar nebūta sukčiavimo, korupcijos arba kitos neteisėtos veiklos, darančios poveikį Sąjungos finansiniams interesams, atvejų, susijusių su pagal šį reglamentą finansuojamais susitarimais, sprendimais ar sutartimis.
   3.   Nedarant poveikio 1 ir 2 dalims, susitarimuose, sprendimuose ir sutartyse, sudarytuose įgyvendinant šį reglamentą, turi būti nuostatos, kuriomis Komisija, bendroji įmonė „Švarus dangus 2“, Audito Rūmai ir OLAF aiškiai įgaliojami atlikti auditus ir tyrimus pagal jų atitinkamą kompetenciją tose dalyse nurodytais tikslais.
   4.   Bendroji įmonė „Švarus dangus 2“ užtikrina, kad jos narių finansiniai interesai būtų tinkamai ginami, tuo tikslu atlikdama arba pavesdama atlikti tinkamus vidaus ir išorės patikrinimus.
   5.   Bendroji įmonė „Švarus dangus 2“ prisijungia prie 1999 m. gegužės 25 d. Tarpinstitucinio susitarimo tarp Europos Parlamento, Tarybos ir Komisijos dėl Europos kovos su sukčiavimu tarnybos (OLAF) atliekamų vidaus tyrimų (14). Bendroji įmonė „Švarus dangus 2“ patvirtina būtinas priemones, kurios reikalingos sudaryti palankesnes sąlygas OLAF atliekamiems vidaus tyrimams.
   15 straipsnis
   Konfidencialumas
   Nedarant poveikio 16 straipsniui, bendroji įmonė „Švarus dangus 2“ užtikrina neskelbtinos informacijos, kurios atskleidimas galėtų pakenkti jos narių ar jos veikloje dalyvaujančių subjektų interesams, apsaugą.
   16 straipsnis
   Skaidrumas
   1.   Bendrosios įmonės „Švarus dangus 2“ turimiems dokumentams taikomas Europos Parlamento ir Tarybos reglamentas (EB) Nr. 1049/2001 (15).
   2.   Bendrosios įmonės „Švarus dangus 2“ valdyba gali patvirtinti praktines Reglamento (EB) Nr. 1049/2001 įgyvendinimo priemones.
   3.   Nedarant poveikio šio reglamento 10 straipsniui, bendrosios įmonės „Švarus dangus 2“ pagal Reglamento (EB) Nr. 1049/2001 8 straipsnį priimti sprendimai gali būti skundžiami Ombudsmenui SESV 228 straipsnyje nustatytomis sąlygomis.
   4.   Bendroji įmonė „Švarus dangus 2“ patvirtina praktines Europos Parlamento ir Tarybos reglamento (EB) Nr. 1367/2006 (16) įgyvendinimo priemones.
   17 straipsnis
   Dalyvavimo ir sklaidos taisyklės
   Bendrosios įmonės „Švarus dangus 2“ finansuojamiems veiksmams taikomas Reglamentas (ES) Nr. 1290/2013. Laikantis to reglamento, bendroji įmonė „Švarus dangus 2“ laikoma finansuojančiąja įstaiga ir teikia finansinę paramą netiesioginiams veiksmams, kaip nurodyta įstatų 2 straipsnyje.
   18 straipsnis
   Priimančiosios valstybės parama
   Bendroji įmonė „Švarus dangus 2“ ir valstybė, kurioje yra jos buveinė, gali sudaryti administracinį susitarimą dėl privilegijų, imunitetų ir kitos paramos, kurią ta valstybė teiks bendrajai įmonei „Švarus dangus 2“.
   19 straipsnis
   Panaikinimas ir pereinamojo laikotarpio nuostatos
   1.   Reglamentas (EB) Nr. 71/2008 panaikinamas.
   2.   Nedarant poveikio 1 daliai, pagal Reglamentą (EB) Nr. 71/2008 pradėti veiksmai ir su tais veiksmais susiję finansiniai įsipareigojimai juo reglamentuojami iki jų įvykdymo pabaigos.
   Veiksmai, kurių imtasi pagal metiniuose įgyvendinimo planuose, priimtuose pagal Reglamentą (EB) Nr. 71/2008, numatytus kvietimus teikti pasiūlymus, taip pat laikomi veiksmais, pradėtais pagal tą reglamentą.
   Į šio reglamento 11 straipsnio 1 dalyje nurodytą tarpinį vertinimą įtraukiamas galutinis bendrosios įmonės „Švarus dangus“ veiklos, vykdomos pagal Reglamentą (EB) Nr. 71/2008, vertinimas.
   3.   Šis reglamentas nedaro poveikio darbuotojų, įdarbintų pagal Reglamentą (EB) Nr. 71/2008, teisėms ir pareigoms.
   Pirmoje pastraipoje nurodytų darbuotojų įdarbinimo sutartys pagal šį reglamentą gali būti atnaujinamos laikantis Tarnybos nuostatų ir Įdarbinimo sąlygų.
   Visų pirma pagal Reglamentą (EB) Nr. 71/2008 paskirtas vykdomasis direktorius likusiam kadencijos laikotarpiui yra paskiriamas eiti šiame reglamente numatytas vykdomojo direktoriaus pareigas nuo 2014 m. birželio 27 d. Kitos sutarties sąlygos nekinta.
   4.   Jei nariai pagal Reglamentą (EB) Nr. 71/2008 nesutaria kitaip, visos teisės ir pareigos, įskaitant narių turtą, įsiskolinimus ar įsipareigojimus, atsiradusius pagal Reglamentą (EB) Nr. 71/2008, perduodamos nariams pagal šį reglamentą.
   5.   Visi pagal Reglamentą (EB) Nr. 71/2008 nepanaudoti asignavimai perduodami bendrajai įmonei „Švarus dangus 2“.
   20 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 6 d.
      
         
            Tarybos vardu
         
         
            Pirmininkas
         
         G. STOURNARAS
      
   
   
      (1)  2013 m. gruodžio 10 d. nuomonė (dar nepaskelbta Oficialiajame leidinyje).
   
      (2)  2006 m. gruodžio 18 d. Europos Parlamento ir Tarybos sprendimas Nr. 1982/2006/EB dėl Europos bendrijos mokslinių tyrimų, technologinės plėtros ir demonstracinės veiklos septintosios bendrosios programos (2007–2013 m.) (OL L 412, 2006 12 30, p. 1).
   
      (3)  2006 m. gruodžio 19 d. Tarybos sprendimas 2006/971/EB dėl specialiosios programos „Bendradarbiavimas“, įgyvendinančios Europos bendrijos mokslinių tyrimų, technologinės plėtros ir demonstracinės veiklos septintąją bendrąją programą (2007–2013 m.) (OL L 400, 2006 12 30, p. 86).
   
      (4)  2013 m. gruodžio 11 d. Europos Parlamento ir Tarybos reglamentas (ES) Nr. 1291/2013, kuriuo sukuriama bendroji mokslinių tyrimų ir inovacijų programa „Horizontas 2020“ (2014–2020 m.) ir panaikinamas Sprendimas Nr. 1982/2006/EB (OL L 347, 2013 12 20, p. 104).
   
      (5)  2013 m. gruodžio 3 d. Tarybos sprendimas 2013/743/ES dėl specialiosios programos, kuria įgyvendinama bendroji mokslinių tyrimų ir inovacijų programa „Horizontas 2020“ (2014–2020 m.), sukūrimo ir kuriuo panaikinami sprendimai 2006/971/EB, 2006/972/EB, 2006/973/EB, 2006/974/EB ir 2006/975/EB (OL L 347, 2013 12 20, p. 965).
   
      (6)  2007 m. gruodžio 20 d. Tarybos reglamentas (EB) Nr. 71/2008 dėl bendrosios įmonės „Švarus dangus“ įsteigimo (OL L 30, 2008 2 4, p. 1).
   
      (7)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).
   
      (8)  2013 m. gruodžio 11 d. Europos Parlamento ir Tarybos reglamentas (ES) Nr. 1290/2013, kuriuo nustatomos bendrosios mokslinių tyrimų ir inovacijų programos „Horizontas 2020“ (2014–2020 m.) dalyvavimo ir sklaidos taisyklės ir panaikinamas Reglamentas (EB) Nr. 1906/2006 (OL L 347, 2013 12 20, p. 81).
   
      (9)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).
   
      (10)  2013 m. rugsėjo 30 d. Komisijos deleguotasis reglamentas (ES) Nr. 110/2014 dėl pavyzdinio finansinio reglamento viešojo ir privačiojo sektorių partnerystės įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 209 straipsnyje (OL L 38, 2014 2 7, p. 2).
   
      (11)  1968 m. vasario 29 d. Tarybos reglamentas (EEB, Euratomas, EAPB) Nr. 259/68, nustatantis Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas bei Komisijos pareigūnams laikinai taikomas specialias priemones (OL 56, 1968 3 4, p. 1).
   
      (12)  1996 m. lapkričio 11 d. Tarybos reglamentas (Euratomas, EB) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų (OL L 292, 1996 11 15, p. 2).
   
      (13)  2013 m. rugsėjo 11 d. Europos Parlamento ir Tarybos reglamentas (ES, Euratomas) Nr. 883/2013 dėl Europos kovos su sukčiavimu tarnybos (OLAF) atliekamų tyrimų ir kuriuo panaikinami Europos Parlamento ir Tarybos reglamentas (EB) Nr. 1073/1999 ir Tarybos reglamentas (Euratomas) Nr. 1074/1999 (OL L 248, 2013 9 18, p. 1).
   
      (14)  OL L 136, 1999 5 31, p. 15.
   
      (15)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).
   
      (16)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, 2006 9 25, p. 13).
   
      I PRIEDAS
      
         BENDROSIOS ĮMONĖS „ŠVARUS DANGUS 2“ ĮSTATAI
      
      
         1   straipsnis
      
      
         Apibrėžtys
      
      Šiuose įstatuose vartojamos šios apibrėžtys:
      a)   asocijuotasis narys– pagal Reglamentą (EB) Nr. 71/2008 atrinktas juridinis asmuo, kuris įsipareigojo laikytis šių įstatų pasirašydamas pritarimo raštą; asocijuotojo nario narystė nutraukiama, kai tik užbaigiami pagal Reglamentą (EB) Nr. 71/2008 inicijuoti veiksmai, kuriuose jis dalyvauja, ir ne vėliau kaip 2017 m. gruodžio 31 d.;
      b)   pagrindinis partneris– ITPPP arba NODP veikloje arba horizontaliojo lygmens veikloje dalyvaujantis juridinis asmuo, atrinktas paskelbus kvietimą teikti paraiškas, kaip nustatyta 4 straipsnio 2 dalyje, ir kuris įsipareigojo laikytis šių įstatų pasirašydamas pritarimo raštą;
      c)   NODP– bet kuri iš naujoviškų orlaivių demonstravimo platformų, nurodytų 11 straipsnyje;
      d)   ITPPP– integruotųjų technologijų parodomųjų pavyzdžių padalinys, nurodytas 11 straipsnyje;
      e)   lyderis– vieno iš ITPPP, NODP arba horizontaliojo lygmens veiklos vykdytojų vienas iš lyderių;
      f)   dalyvaujantis filialas– susijęs subjektas, kaip apibrėžta Reglamento (ES) Nr. 1290/2013 2 straipsnio 1 dalyje, kuris atitinkamuose susitarimuose arba sprendimuose dėl dotacijų nustatytomis sąlygomis vykdo atitinkamo lyderio, asocijuotojo nario arba pagrindinio partnerio veiklą;
      g)   horizontaliojo lygmens veikla– keletui ITPPP ir (arba) NODP svarbi veikla, kurią reikia koordinuoti ir valdyti visų ITPPP ir (arba) NODP lygiu, kad būtų optimaliai siekiama bendrosios įmonės „Švarus dangus 2“ bendrųjų tikslų.
      
         2   straipsnis
      
      
         Užduotys
      
      Bendrosios įmonės „Švarus dangus 2“ užduotys:
      
                  a)
               
               
                  finansiškai remti mokslinių tyrimų ir inovacijų netiesioginius veiksmus, visų pirma dotacijomis;
               
            
                  b)
               
               
                  vykdant horizontaliojo lygmens veiklą suvienyti įvairius ITPPP ir NODP, ypatingą dėmesį skiriant inovacinėms technologijoms ir natūralaus dydžio parodomųjų pavyzdžių kūrimui;
               
            
                  c)
               
               
                  telkti ITPPP, NODP ir horizontaliojo lygmens veiklos vykdytojų pastangas, kad būtų gauti esminiai rezultatai, padėsiantys siekti Sąjungos aplinkos apsaugos ir konkurencingumo tikslų, įskaitant tuos, kurie išdėstyti 2011 m. Komisijos baltojoje knygoje „Europos vieningos transporto erdvės siekimo planas – Konkurencingos ir veiksmingos išteklių prasme transporto sistemos link“;
               
            
                  d)
               
               
                  stiprinti technologinio patikrinimo procesą, siekiant nustatyti ir pašalinti būsimo gaminių skverbimosi į rinką kliūtis;
               
            
                  e)
               
               
                  sutelkti naudotojų reikalavimus, kad investicijos į mokslinius tyrimus ir technologinę plėtrą būtų orientuotos į sprendimus, susijusius su veikla ir tinkamumu parduoti;
               
            
                  f)
               
               
                  užtikrinti viešojo pirkimo sutarčių sudarymą prireikus skelbiant konkursus;
               
            
                  g)
               
               
                  telkti reikalingas viešojo ir privačiojo sektorių lėšas;
               
            
                  h)
               
               
                  užtikrinti nacionalinės ir tarptautinės veiklos ryšį bendrosios įmonės „Švarus dangus 2“ techninėje srityje, visų pirma su bendrąja įmone SESAR, įsteigta Tarybos reglamentu (EB) Nr. 219/2007 (1);
               
            
                  i)
               
               
                  skatinti MVĮ dalyvauti jos veikloje laikantis septintosios bendrosios mokslinių tyrimų programos ir programos „Horizontas 2020“ tikslų;
               
            
                  j)
               
               
                  vystyti glaudų bendradarbiavimą su atitinkamos veiklos vykdytojais Europos (visų pirma pagal bendrąsias programas), nacionaliniu ir tarptautiniu mastu bei užtikrinti jos koordinavimą;
               
            
                  k)
               
               
                  vykdyti informacijos, komunikacijos, panaudojimo ir sklaidos veiklą taikant, mutatis mutandis, Reglamento (ES) Nr. 1291/2013 28 straipsnį, be kita ko, užtikrinant, kad išsami informacija apie kvietimų teikti pasiūlymus rezultatus būtų teikiama ir prieinama bendroje programos „Horizontas 2020“ elektroninėje bazėje;
               
            
                  l)
               
               
                  palaikyti ryšį su įvairiais suinteresuotaisiais subjektais, įskaitant mokslinių tyrimų organizacijas ir universitetus;
               
            
                  m)
               
               
                  atlikti visas kitas užduotis, reikalingas šio reglamento 2 straipsnyje nurodytiems tikslams pasiekti.
               
            
         3   straipsnis
      
      
         Nariai
      
      
               
                  1.
               
               
                  Bendrosios įmonės „Švarus dangus 2“ nariai:
                  
                              a)
                           
                           
                              Sąjunga, atstovaujama Komisijos;
                           
                        
                              b)
                           
                           
                              šio reglamento II priede išvardyti lyderiai ir asocijuotieji nariai, kai įsipareigos laikytis šių įstatų pritarimo raštu, ir pagrindiniai partneriai, kurie bus atrinkti pagal 4 straipsnio 2 dalį.
                           
                        
            
               
                  2.
               
               
                  Bendrosios įmonės „Švarus dangus 2“ nariai, kiti nei Sąjunga, laikomi privačiais nariais.
               
            
         4   straipsnis
      
      
         Narystės pakeitimai
      
      
               
                  1.
               
               
                  Paraišką tapti pagrindiniu nariu pagal šio straipsnio 2 dalį gali pateikti visi juridiniai asmenys, įsisteigę valstybėje narėje ar programos „Horizontas 2020“ asocijuotojoje šalyje, jeigu jie prisideda prie šių įstatų 15 straipsnyje nurodyto finansavimo, kad būtų pasiekti šio reglamento 2 straipsnyje nustatyti bendrosios įmonės „Švarus dangus 2“ tikslai, ir įsipareigoja laikytis bendrosios įmonės „Švarus dangus 2“ įstatų.
               
            
               
                  2.
               
               
                  Pagrindiniai partneriai ir jų atitinkami filialai atrenkami vykdant atvirą, nediskriminacinį ir konkurencingą konkursą bei atlikus nepriklausomą vertinimą. Konkursai skelbiami atsiradus pagrindinių pajėgumų įgyvendinti programą poreikiui. Jie skelbiami „Švarus dangus“ interneto svetainėje, perduodami per valstybių atstovų grupę ir kitais kanalais, kad būtų užtikrintas kuo didesnis dalyvavimas.
               
            
               
                  3.
               
               
                  Bet kuris bendrosios įmonės „Švarus dangus 2“ narys gali nutraukti savo narystę. Nutraukimas įsigalioja ir yra neatšaukiamas praėjus šešiems mėnesiams nuo pranešimo apie tai kitiems nariams. Nuo to momento buvę nariai atleidžiami nuo visų įsipareigojimų, išskyrus tuos, kuriuos bendroji įmonė „Švarus dangus 2“ patvirtino ar prisiėmė iki narystės nutraukimo.
               
            
               
                  4.
               
               
                  Negavus išankstinio valdybos pritarimo, narystė bendrojoje įmonėje „Švarus dangus 2“ negali būti perduota trečiajai šaliai.
               
            
               
                  5.
               
               
                  Kai tik pagal šį straipsnį įvyksta narystės pokyčių, bendroji įmonė „Švarus dangus 2“ savo interneto svetainėje nedelsdama paskelbia atnaujintą bendrosios įmonės „Švarus dangus 2“ narių sąrašą ir nurodo tų pokyčių datą.
               
            
               
                  6.
               
               
                  Asocijuotųjų narių narystė automatiškai nutraukiama, kai tik užbaigiama pagal Reglamentą (EB) Nr. 71/2008 inicijuota veikla, kurioje jie dalyvauja, ir ne vėliau kaip 2017 m. gruodžio 31 d.
               
            
         5   straipsnis
      
      
         Bendrosios įmonės „Švarus dangus 2“ organai
      
      
               
                  1.
               
               
                  Bendrosios įmonės „Švarus dangus 2“ organai yra:
                  
                              a)
                           
                           
                              valdyba;
                           
                        
                              b)
                           
                           
                              vykdomasis direktorius;
                           
                        
                              c)
                           
                           
                              valdymo komitetai;
                           
                        
                              d)
                           
                           
                              mokslinis komitetas;
                           
                        
                              e)
                           
                           
                              valstybių atstovų grupė.
                           
                        
            
               
                  2.
               
               
                  Mokslinis komitetas ir valstybių atstovų grupė yra bendrosios įmonės „Švarus dangus 2“ patariamieji organai.
               
            
         6   straipsnis
      
      
         Valdybos sudėtis
      
      Valdybą sudaro:
      
                  a)
               
               
                  vienas Komisijos atstovas, veikiantis Sąjungos vardu;
               
            
                  b)
               
               
                  po vieną kiekvieno lyderio atstovą;
               
            
                  c)
               
               
                  po vieną kiekvieno ITPPP pagrindinių partnerių atstovą;
               
            
                  d)
               
               
                  po vieną kiekvieno ITPPP asocijuotųjų narių atstovą;
               
            
                  e)
               
               
                  po vieną kiekvieno NODP pagrindinių partnerių atstovą.
               
            
         7   straipsnis
      
      
         Valdybos veikimas
      
      
               
                  1.
               
               
                  Sąjungai priklauso 50 % balsavimo teisių. Sąjungos balsavimo teisės yra nedalomos. Kiekvienas kitas atstovas turi vienodą balsų skaičių. Atstovai deda visas įmanomas pastangas, kad susitartų. Nesusitarus valdyba priima sprendimus bent 80 % visų balsų, įskaitant balsus tų, kurie posėdyje nedalyvauja, dauguma.
               
            
               
                  2.
               
               
                  Valdyba dvejiems metams išsirenka pirmininką.
               
            
               
                  3.
               
               
                  Valdyba rengia eilinius posėdžius bent du kartus per metus. Ji gali sušaukti neeilinius posėdžius Komisijai, privačių narių atstovų daugumai arba pirmininkui paprašius. Valdybos posėdžius sušaukia jos pirmininkas; jie paprastai vyksta bendrosios įmonės „Švarus dangus 2“ buveinėje.
                  Vykdomasis direktorius turi teisę dalyvauti svarstymuose, tačiau neturi balsavimo teisės.
                  Valstybių atstovų grupės pirmininkas arba pirmininko pavaduotojas turi teisę dalyvauti valdybos posėdžiuose stebėtojo teisėmis ir dalyvauti jos svarstymuose, tačiau neturi teisės balsuoti.
                  Mokslinio komiteto pirmininkas turi teisę dalyvauti valdybos posėdžiuose stebėtojo teisėmis ir dalyvauti jos svarstymuose, kai svarstomi jo užduotims priskiriami klausimai, tačiau jis neturi balsavimo teisių.
                  Valdyba į savo posėdžius dalyvauti stebėtojų teisėmis gali pakviesti kitus asmenis, visų pirma regionų valdžios institucijų Sąjungoje atstovus.
               
            
               
                  4.
               
               
                  Narių atstovai nėra asmeniškai atsakingi už veiksmus, kuriuos įvykdė veikdami kaip atstovai valdyboje.
               
            
               
                  5.
               
               
                  Valdyba priima savo darbo tvarkos taisykles.
               
            
               
                  6.
               
               
                  Prireikus valdyba priima laikinas priemones.
               
            
         8   straipsnis
      
      
         Valdybos užduotys
      
      
               
                  1.
               
               
                  Valdyba bendrai atsako už bendrosios įmonės „Švarus dangus 2“ strateginę kryptį bei veiklą ir prižiūri tos veiklos įgyvendinimą.
                  Komisija, atlikdama savo vaidmenį valdyboje, siekia užtikrinti bendrosios įmonės „Švarus dangus 2“ veiklos ir atitinkamos veiklos pagal programą „Horizontas 2020“ koordinavimą, kad paskatintų sinergiją nustatant bendrai atliekamų mokslinių tyrimų prioritetus.
               
            
               
                  2.
               
               
                  Konkrečios valdybos užduotys:
                  
                              a)
                           
                           
                              pagal šių įstatų 4 straipsnį vertinti, tenkinti arba atmesti paraiškas dėl naujos narystės;
                           
                        
                              b)
                           
                           
                              spręsti dėl nario, kuris nevykdo įsipareigojimų, narystės bendrojoje įmonėje „Švarus dangus 2“ nutraukimo;
                           
                        
                              c)
                           
                           
                              tvirtinti bendrosios įmonės „Švarus dangus 2“ finansines taisykles pagal šio reglamento 5 straipsnį;
                           
                        
                              d)
                           
                           
                              priimti bendrosios įmonės „Švarus dangus 2“ metinį biudžetą, įskaitant atitinkamą personalo etatų planą, kuriame nurodomi laikini etatai pagal pareigų grupę ir lygį, taip pat sutartininkų ir deleguotųjų nacionalinių ekspertų skaičius, išreikštas visos darbo dienos ekvivalentu;
                           
                        
                              e)
                           
                           
                              darbuotojų atžvilgiu vykdyti paskyrimų tarnybos įgaliojimus pagal šio reglamento 6 straipsnio 2 dalį;
                           
                        
                              f)
                           
                           
                              paskirti ir atleisti vykdomąjį direktorių, pratęsti jo kadenciją, teikti jam rekomendacijas ir stebėti jo darbo rezultatus;
                           
                        
                              g)
                           
                           
                              pagal vykdomojo direktoriaus rekomendaciją patvirtinti programų biuro organizacinę struktūrą;
                           
                        
                              h)
                           
                           
                              priimti darbo planą ir atitinkamas išlaidų sąmatas pagal vykdomojo direktoriaus pasiūlymą, pasikonsultavus su moksliniu komitetu ir valstybių atstovų grupe;
                           
                        
                              i)
                           
                           
                              tvirtinti šio reglamento 4 straipsnio 2 dalies b punkte nurodytą papildomos veiklos planą pagal privačių narių pasiūlymą ir atitinkamais atvejais pasikonsultavus su ad hoc patariamąja grupe;
                           
                        
                              j)
                           
                           
                              gauti ir teikti nuomonę apie šio reglamento 4 straipsnio 3 dalyje nurodytą pareiškimą;
                           
                        
                              k)
                           
                           
                              tvirtinti metinę veiklos ataskaitą, įskaitant atitinkamas išlaidas;
                           
                        
                              l)
                           
                           
                              prireikus užtikrinti, kad būtų įsteigta bendrosios įmonės „Švarus dangus 2“ vidaus audito grupė;
                           
                        
                              m)
                           
                           
                              užtikrinti, kad būtų taikomos atviriems ir skaidriems konkursams skirtos procedūros, tvirtinti konkursus ir atitinkamais atvejais su jais susijusias teikimo, vertinimo, atrankos, sutarties sudarymo ir peržiūros taisykles;
                           
                        
                              n)
                           
                           
                              tvirtinti finansuoti atrinktų pasiūlymų ir konkursinių pasiūlymų sąrašą, remiantis nepriklausomų ekspertų grupės pateiktu reitingo sąrašu;
                           
                        
                              o)
                           
                           
                              nustatyti bendrosios įmonės „Švarus dangus 2“ komunikacijos politiką pagal vykdomojo direktoriaus rekomendaciją;
                           
                        
                              p)
                           
                           
                              prireikus parengti Tarnybos nuostatų ir Įdarbinimo sąlygų įgyvendinimo taisykles pagal šio reglamento 6 straipsnio 3 dalį;
                           
                        
                              q)
                           
                           
                              prireikus parengti nacionalinių ekspertų delegavimo į bendrąją įmonę „Švarus dangus 2“ ir stažuotojų darbo taisykles laikantis šio reglamento 7 straipsnio;
                           
                        
                              r)
                           
                           
                              prireikus įsteigti patariamąsias grupes, kurios papildo bendrosios įmonės „Švarus dangus 2“ organus;
                           
                        
                              s)
                           
                           
                              prireikus bendrosios įmonės „Švarus dangus 2“ nario siūlymu teikti Komisijai prašymus iš dalies pakeisti šį reglamentą;
                           
                        
                              t)
                           
                           
                              būti atsakinga už visas užduotis, kurių bendroji įmonė „Švarus dangus 2“ nėra pavedusi vykdyti konkrečiam organui; ji tokias užduotis gali pavesti vykdyti bet kuriam iš tų organų.
                           
                        
            
         9   straipsnis
      
      
         Vykdomojo direktoriaus skyrimas, atleidimas ar kadencijos pratęsimas
      
      
               
                  1.
               
               
                  Vykdomąjį direktorių skiria valdyba iš Komisijos pasiūlytų kandidatų sąrašo po atviros ir skaidrios atrankos procedūros. Prireikus Komisija į atrankos procedūrą įtraukia privačių narių atstovus.
                  Visų pirma, privatiems nariams užtikrinamas tinkamas atstovavimas atrankos procedūros pirminės atrankos etape. Tuo tikslu privatūs nariai bendru sutarimu valdybos vardu paskiria atstovą ir stebėtoją.
               
            
               
                  2.
               
               
                  Vykdomasis direktorius yra vienas iš darbuotojų ir yra įdarbinamas kaip bendrosios įmonės „Švarus dangus 2“ laikinasis darbuotojas pagal Įdarbinimo sąlygų 2 straipsnio a punktą.
                  Sudarant sutartį su vykdomuoju direktoriumi bendrajai įmonei „Švarus dangus 2“ atstovauja valdybos pirmininkas.
               
            
               
                  3.
               
               
                  Vykdomasis direktorius skiriamas trejų metų kadencijai. Iki to laikotarpio pabaigos Komisija, prireikus kartu su privačiais nariais, įvertina vykdomojo direktoriaus darbo rezultatus ir bendrosios įmonės „Švarus dangus 2“ būsimas užduotis bei iššūkius.
               
            
               
                  4.
               
               
                  Remdamasi Komisijos pasiūlymu, kuriame atsižvelgiama į 3 dalyje nurodytą įvertinimą, valdyba gali vieną kartą pratęsti vykdomojo direktoriaus kadenciją ne ilgesniam kaip penkerių metų laikotarpiui.
               
            
               
                  5.
               
               
                  Vykdomasis direktorius, kurio kadencija buvo pratęsta, viso bendro laikotarpio pabaigoje negali dalyvauti kitoje atrankos į tas pačias pareigas procedūroje.
               
            
               
                  6.
               
               
                  Atleisti vykdomąjį direktorių savo sprendimu gali tik valdyba, gavusi Komisijos, prireikus kartu su privačiais nariais, pateiktą pasiūlymą.
               
            
         10   straipsnis
      
      
         Vykdomojo direktoriaus užduotys
      
      
               
                  1.
               
               
                  Vykdomasis direktorius yra vykdomasis vadovas, atsakingas už kasdienį bendrosios įmonės „Švarus dangus 2“ valdymą vadovaujantis valdybos sprendimais.
               
            
               
                  2.
               
               
                  Vykdomasis direktorius yra bendrosios įmonės „Švarus dangus 2“ teisinis atstovas. Vykdomasis direktorius yra atskaitingas valdybai.
               
            
               
                  3.
               
               
                  Vykdomasis direktorius vykdo bendrosios įmonės „Švarus dangus 2“ biudžetą.
               
            
               
                  4.
               
               
                  Vykdomasis direktorius visų pirma nepriklausomai atlieka šias užduotis:
                  
                              a)
                           
                           
                              parengia ir pateikia valdybai priimti metinio biudžeto projektą, įskaitant atitinkamą personalo etatų planą, kuriame nurodomi laikini etatai pagal lygį ir pareigų grupę, taip pat sutartininkų ir deleguotųjų nacionalinių ekspertų skaičius, išreikštas visos darbo dienos ekvivalentu;
                           
                        
                              b)
                           
                           
                              parengia ir teikia valdybai tvirtinti darbo planą ir atitinkamas išlaidų sąmatas;
                           
                        
                              c)
                           
                           
                              teikia metines sąskaitas valdybai, kad gautų jos nuomonę;
                           
                        
                              d)
                           
                           
                              parengia ir teikia valdybai tvirtinti metinę veiklos ataskaitą, įskaitant informaciją apie atitinkamas išlaidas;
                           
                        
                              e)
                           
                           
                              sprendžia ITPPP, NODP arba horizontaliojo lygmens veiklos vidaus ginčus kaip antroji instancija;
                           
                        
                              f)
                           
                           
                              sprendžia ITPPP, NODP arba horizontaliojo lygmens veiklos vidaus ginčus kaip pirmoji instancija;
                           
                        
                              g)
                           
                           
                              prižiūri kvietimus teikti paraiškas, kurių turinį ir temas pasiūlo atitinkamo ITPPP arba NODP valdymo komitetas, atsižvelgdamas į programos tikslus, ir teikia valdybai tvirtinti finansuoti atrinktų veiksmų sąrašą;
                           
                        
                              h)
                           
                           
                              reguliariai informuoja valstybių atstovų grupę ir mokslinį komitetą visais klausimais, susijusiais su jų patariamuoju vaidmeniu;
                           
                        
                              i)
                           
                           
                              pasirašo konkrečius susitarimus ir sprendimus;
                           
                        
                              j)
                           
                           
                              pasirašo viešojo pirkimo sutartis;
                           
                        
                              k)
                           
                           
                              įgyvendina bendrosios įmonės „Švarus dangus 2“ komunikacijos politiką;
                           
                        
                              l)
                           
                           
                              organizuoja, orientuoja ir prižiūri bendrosios įmonės „Švarus dangus 2“ veiklą ir darbuotojus pagal valdybos suteiktus įgaliojimus, kaip nustatyta šio reglamento 6 straipsnio 2 dalyje;
                           
                        
                              m)
                           
                           
                              nustato efektyvią ir veiksmingą vidaus kontrolės sistemą, užtikrina jos veikimą ir valdybai praneša apie visus jos reikšmingus pakeitimus;
                           
                        
                              n)
                           
                           
                              užtikrina rizikos vertinimo ir rizikos valdymo įgyvendinimą;
                           
                        
                              o)
                           
                           
                              imasi visų kitų priemonių, kurių reikia bendrosios įmonės „Švarus dangus 2“ tikslų įgyvendinimo pažangai įvertinti;
                           
                        
                              p)
                           
                           
                              atlieka visas kitas valdybos vykdomajam direktoriui patikėtas ar pavestas užduotis;
                           
                        
                              q)
                           
                           
                              užtikrina įvairių ITPPP, NODP ir horizontaliojo lygmens veiklos koordinavimą, imasi tinkamų veiksmų sąsajoms valdyti, vengia netinkamo projektų dubliavimo ir palankiai vertina ITPPP, NODP ir horizontaliojo lygmens veiklos sinergijas;
                           
                        
                              r)
                           
                           
                              siūlo valdybai techninio turinio ir biudžeto asignavimų ITPPP, NODP ir horizontaliojo lygmens veiklai patikslinimus;
                           
                        
                              s)
                           
                           
                              užtikrina veiksmingą technologijų vertintojo, NODP ir ITPPP ryšių palaikymą, taip pat užtikrina, kad būtų laikomasi reikiamų duomenų perdavimo technologijų vertintojui terminų;
                           
                        
                              t)
                           
                           
                              pirmininkauja technologijų vertintojo valdymo organui ir užtikrina, kad būtų imtasi visų tinkamų priemonių, kad technologijų vertintojas galėtų vykdyti savo užduotis, kaip nustatyta šių įstatų 12 straipsnyje;
                           
                        
                              u)
                           
                           
                              užtikrina, kad suplanuotų tikslų būtų siekiama laikantis grafikų, koordinuoja ITPPP ir NODP veiklą bei stebi jos pažangą, prireikus siūlo koreguoti tikslus ir susijusius grafikus;
                           
                        
                              v)
                           
                           
                              stebi ITPPP ir NODP padarytą pažangą siekiant tikslų, visų pirma remiantis technologijų vertintojo vertinimais;
                           
                        
                              w)
                           
                           
                              tvirtina visus biudžetinius perskirstymus, neviršijančius 10 % metinių biudžeto asignavimų, iš vieno ITPPP ir NODP kitam;
                           
                        
                              x)
                           
                           
                              organizuoja keitimąsi informacija su valstybių atstovų grupe.
                           
                        
            
               
                  5.
               
               
                  Vykdomasis direktorius įsteigia programų biurą, už kurį yra atsakingas ir kuris vykdo visas pagal šį reglamentą atsirandančias pagalbines užduotis. Programų biure dirba bendrosios įmonės „Švarus dangus 2“ darbuotojai; biuras visų pirma atlieka šias užduotis:
                  
                              a)
                           
                           
                              teikia paramą kuriant ir valdant tinkamą apskaitos sistemą pagal bendrosios įmonės „Švarus dangus 2“ finansines taisykles;
                           
                        
                              b)
                           
                           
                              administruoja kvietimus teikti pasiūlymus, kaip numatyta darbo plane, ir administruoja bei koordinuoja susitarimus ir sprendimus;
                           
                        
                              c)
                           
                           
                              teikia nariams ir kitiems bendrosios įmonės „Švarus dangus 2“ organams visą informaciją ir paramą, kurių jiems reikia savo pareigoms atlikti, reaguoja į jų konkrečius prašymus;
                           
                        
                              d)
                           
                           
                              atlieka bendrosios įmonės „Švarus dangus 2“ organų sekretoriato funkcijas ir teikia paramą valdybos įsteigtoms patariamosioms grupėms.
                           
                        
            
         11   straipsnis
      
      
         Valdymo komitetai
      
      
               
                  1.
               
               
                  Įsteigiami šių ITPPP ir NODP valdymo komitetai:
                  
                              a)
                           
                           
                              Didelių keleivinių orlaivių NODP;
                           
                        
                              b)
                           
                           
                              Regioninių orlaivių NODP;
                           
                        
                              c)
                           
                           
                              Sukasparnių NODP;
                           
                        
                              d)
                           
                           
                              Lėktuvų karkasų ITPPP;
                           
                        
                              e)
                           
                           
                              Variklių ITPPP;
                           
                        
                              f)
                           
                           
                              Sistemų ITPPP.
                           
                        
            
               
                  2.
               
               
                  Šie bendrosios įmonės „Švarus dangus“ ITPPP valdymo komitetai ir toliau egzistuoja ir veikia pagal savo galiojančias taisykles (dėl jų sudėties, posėdžių, užduočių ir darbo tvarkos taisyklių), kaip apibrėžta Reglamente (EB) Nr. 71/2008, kol bus užbaigti veiksmai, pradėti pagal tą reglamentą:
                  
                              a)
                           
                           
                              Pažangaus fiksuoto sparno orlaivių ITPPP;
                           
                        
                              b)
                           
                           
                              Ekologiškų regioninių orlaivių ITPPP;
                           
                        
                              c)
                           
                           
                              Ekologiškų sukasparnių ITPPP;
                           
                        
                              d)
                           
                           
                              Ekologiško eksploatavimo sistemų ITPPP;
                           
                        
                              e)
                           
                           
                              Tvarių ir ekologiškų variklių ITPPP;
                           
                        
                              f)
                           
                           
                              Ekologiško projektavimo ITPPP.
                           
                        
            
               
                  3.
               
               
                  Kiekvieną valdymo komitetą sudaro:
                  
                              a)
                           
                           
                              pirmininkas – ITPPP arba NODP lyderio (-ų) aukšto rango atstovas;
                           
                        
                              b)
                           
                           
                              kiekvieno ITPPP arba NODP pagrindinio partnerio atstovas; kitų ITPPP arba NODP lyderių atstovai taip pat gali dalyvauti;
                           
                        
                              c)
                           
                           
                              vienas ar daugiau vykdomojo direktoriaus paskirtų programų biuro atstovų.
                           
                        
            
               
                  4.
               
               
                  Kiekvienas valdymo komitetas posėdžiauja bent kartą per tris mėnesius. Neeiliniai posėdžiai šaukiami pirmininko arba vykdomojo direktoriaus prašymu.
                  Komisijos atstovas gali dalyvauti stebėtojo teisėmis.
                  Į posėdį gali būti pakviesti privatūs nariai, kuriuos domina ITPPP arba NODP rezultatai.
               
            
               
                  5.
               
               
                  Kiekvienas valdymo komitetas yra atsakingas už:
                  
                              a)
                           
                           
                              vadovavimą vykdant savo ITPPP arba NODP technines funkcijas ir jų stebėseną bei sprendimų priėmimą bendrosios įmonės „Švarus dangus 2“ vardu visais atitinkamam ITPPP arba NODP rūpimais techniniais klausimais pagal susitarimus ar sprendimus dėl dotacijų;
                           
                        
                              b)
                           
                           
                              ataskaitų vykdomajam direktoriui teikimą vadovaujantis ataskaitų teikimo rodikliais, kuriuos turi apibrėžti bendroji įmonė „Švarus dangus 2“;
                           
                        
                              c)
                           
                           
                              visų reikalingų duomenų technologijų vertintojui teikimą tokia forma, dėl kurios susitarta su technologijų vertintoju vadovaujantis valdybos technologijų vertintojui perduotų įgaliojimų sąlygomis, kad šis galėtų įvertinti duomenis;
                           
                        
                              d)
                           
                           
                              išsamių metinių ITPPP arba NODP įgyvendinimo planų nustatymą vadovaujantis darbo planu;
                           
                        
                              e)
                           
                           
                              kvietimų teikti pasiūlymus turinio pasiūlymą;
                           
                        
                              f)
                           
                           
                              konsultavimą rengiant konkursų, kuriuos kartu su ir bendradarbiaudama su atitinkamais nariais skelbs bendroji įmonė, turinį;
                           
                        
                              g)
                           
                           
                              pagrindinių partnerių atstovavimo valdyboje rotacijos tvarkos nustatymą. Sprendimus šiuo klausimu priima tik pagrindinių partnerių atstovai. Lyderių atstovai neturi teisės balsuoti;
                           
                        
                              h)
                           
                           
                              ITPPP arba NODP vidaus ginčų sprendimą;
                           
                        
                              i)
                           
                           
                              siūlymą vykdomajam direktoriui keisti biudžeto asignavimus savo ITPPP arba NODP.
                           
                        
            
               
                  6.
               
               
                  Kiekvienas valdymo komitetas priima savo darbo tvarkos taisykles pagal visiems valdymo komitetams bendrą modelį.
               
            
         12   straipsnis
      
      
         Technologijų vertintojas ir kita horizontaliojo lygmens veikla
      
      
               
                  1.
               
               
                  Nepriklausomas technologijų vertintojas, vykdantis horizontaliojo lygmens veiklą, vykdo veiklą visą bendrosios įmonės „Švarus dangus 2“ veikimo laikotarpį.
                  Technologijų vertintojo užduotys:
                  
                              a)
                           
                           
                              stebėti ir vertinti technologinių rezultatų, gautų atskiriems ITPPP ir NODP vykdant visą iniciatyvos „Švarus dangus“ veiklą, poveikį aplinkai ir visuomenei, ypač kiekybiškai išreiškiant planuojamą aviacijos sektoriaus skleidžiamo bendro triukšmo lygio, išmetamų šiltnamio efektą sukeliančių dujų ir oro teršalų kiekio sumažėjimą, palyginant būsimus scenarijus su bazinio lygio scenarijais;
                           
                        
                              b)
                           
                           
                              teikti grįžtamąją informaciją ITPPP ir NODP, kad jie galėtų optimizuoti savo veiklą siekdami jiems nustatytų atitinkamų uždavinių ir tikslų;
                           
                        
                              c)
                           
                           
                              teikti valdybai per vykdomąjį direktorių gautą informaciją apie poveikį aplinkai ir visuomenei vykdant iniciatyvos „Švarus dangus“ veiklą, kad valdyba galėtų imtis visų veiksmų, reikalingų, kad naudą pajustų visos iniciatyvos „Švarus dangus“ programos, vadovaujantis atitinkamų programų dideliais tikslais ir uždaviniais;
                           
                        
                              d)
                           
                           
                              reguliariai teikti vykdomajam direktoriui ir kitiems bendrosios įmonės organams per narius gautą informaciją apie technologinių rezultatų, gautų ITPPP ir NODP vykdant veiklą, poveikį.
                           
                        
            
               
                  2.
               
               
                  Technologijų vertintojo valdymo organui pirmininkauja vykdomasis direktorius. Jo sudėtį ir darbo tvarkos taisykles tvirtina valdyba remdamasi vykdomojo direktoriaus pasiūlymu.
               
            
               
                  3.
               
               
                  Tiek ekologiško projektavimo, tiek nedidelio masto oro transporto horizontaliojo lygmens veiklai paskiriamas koordinavimo komitetas, atsakingas už šios veiklos koordinavimą bendradarbiaujant su ITPPP ir NODP. Koordinavimo komitetui pirmininkauja atitinkamas (-i) lyderis (-iai). Jo sudėtį ir darbo tvarkos taisykles tvirtina valdyba remdamasi vykdomojo direktoriaus pasiūlymu.
               
            
         13   straipsnis
      
      
         Mokslinis komitetas
      
      
               
                  1.
               
               
                  Mokslinį komitetą sudaro ne daugiau kaip 12 narių. Jis renka pirmininką iš savo narių.
               
            
               
                  2.
               
               
                  Mokslinio komiteto nariai paskiriami taip, kad būtų proporcingai atstovaujama pasauliniu lygiu pripažintiems akademinės bendruomenės, pramonės ir reguliavimo institucijų ekspertams. Visi mokslinio komiteto nariai kartu turi reikiamos mokslinės kompetencijos ir techninės srities žinių, būtinų teikiant moksliškai pagrįstas rekomendacijas bendrajai įmonei „Švarus dangus 2“.
               
            
               
                  3.
               
               
                  Valdyba nustato mokslinio komiteto narių sudėties kriterijus bei atrankos tvarką ir paskiria jo narius. Valdyba atsižvelgia į galimas kandidatūras, kurias pasiūlo valstybių atstovų grupė.
               
            
               
                  4.
               
               
                  Mokslinis komitetas atlieka šias užduotis:
                  
                              a)
                           
                           
                              pateikia savo nuomonę dėl mokslo prioritetų, į kuriuos reikia atsižvelgti darbo planuose;
                           
                        
                              b)
                           
                           
                              pateikia savo nuomonę metinėje veiklos ataskaitoje aprašytų mokslo laimėjimų klausimais.
                           
                        
            
               
                  5.
               
               
                  Mokslinis komitetas posėdžiauja bent du kartus per metus. Posėdžius sušaukia jo pirmininkas.
               
            
               
                  6.
               
               
                  Mokslinis komitetas gali, pirmininkui sutikus, į posėdžius kviesti kitus asmenis.
               
            
               
                  7.
               
               
                  Mokslinis komitetas priima savo darbo tvarkos taisykles.
               
            
         14   straipsnis
      
      
         Valstybių atstovų grupė
      
      
               
                  1.
               
               
                  Valstybių atstovų grupę sudaro po vieną kiekvienos valstybės narės ir programos „Horizontas 2020“ asocijuotosios šalies atstovą. Ji renka pirmininką ir pirmininko pavaduotoją iš savo narių.
               
            
               
                  2.
               
               
                  Valstybių atstovų grupė posėdžiauja bent du kartus per metus. Posėdžius sušaukia jos pirmininkas. Posėdžiuose dalyvauja vykdomasis direktorius ir valdybos pirmininkas arba jų atstovai.
                  Valstybių atstovų grupės pirmininkas į jos posėdžius dalyvauti stebėtojų teisėmis gali pakviesti kitus asmenis, visų pirma regioninių valdžios institucijų Sąjungoje ir MVĮ asociacijų atstovus.
               
            
               
                  3.
               
               
                  Su valstybių atstovų grupe konsultuojamasi, ir ji visų pirma nagrinėja informaciją ir teikia nuomonę šiais klausimais:
                  
                              a)
                           
                           
                              bendrosios įmonės „Švarus dangus 2“ programos pažangos ir jos tikslų įgyvendinimo;
                           
                        
                              b)
                           
                           
                              strateginių gairių atnaujinimo;
                           
                        
                              c)
                           
                           
                              sąsajų su programa „Horizontas 2020“;
                           
                        
                              d)
                           
                           
                              darbo planų;
                           
                        
                              e)
                           
                           
                              MVĮ dalyvavimo.
                           
                        
            
               
                  4.
               
               
                  Valstybių atstovų grupė taip pat teikia informaciją bendrajai įmonei „Švarus dangus 2“ ir jai tarpininkauja tokiais klausimais:
                  
                              a)
                           
                           
                              atitinkamų nacionalinių ar regioninių mokslinių tyrimų ir inovacijų programų statusas ir galimų bendradarbiavimo sričių, įskaitant aeronautikos technologijų diegimą, nustatymas;
                           
                        
                              b)
                           
                           
                              konkrečios priemonės, kurių imamasi nacionaliniu ar regioniniu lygiu ir kurios susijusios su sklaidos renginiais, teminiais techniniais seminarais ir komunikacijos veikla.
                           
                        
            
               
                  5.
               
               
                  Valstybių atstovų grupė savo iniciatyva gali pateikti valdybai rekomendacijas ar pasiūlymus techniniais, valdymo ir finansų klausimais, taip pat dėl metinių planų, visų pirma jei tie klausimai daro poveikį nacionaliniams ar regioniniams interesams.
                  Valdyba nedelsdama informuoja valstybių atstovų grupę apie tolesnę veiklą, kurios ji ėmėsi dėl tokių rekomendacijų ar pasiūlymų, arba pateikia to motyvus, jei tolesnės veiklos nesiimta.
               
            
               
                  6.
               
               
                  Valstybių atstovų grupei reguliariai teikiama informacija, be kita ko, apie dalyvavimą bendrosios įmonės „Švarus dangus 2“ finansuojamuose veiksmuose, kiekvieno kvietimo rezultatus ir projekto įgyvendinimą, sąveiką su kitomis atitinkamomis Sąjungos programomis ir bendrosios įmonės „Švarus dangus 2“ biudžeto vykdymą.
               
            
               
                  7.
               
               
                  Valstybių atstovų grupė priima savo darbo tvarkos taisykles.
               
            
         15   straipsnis
      
      
         Finansavimo šaltiniai
      
      
               
                  1.
               
               
                  Bendrąją įmonę „Švarus dangus 2“ kartu finansuoja Sąjunga ir privatūs nariai bei su jais susiję subjektai, dalimis mokėdami finansinius įnašus ir skirdami įnašus, kuriuos sudaro sąnaudos, patiriamos jiems vykdant netiesioginius bendrosios įmonės „Švarus dangus 2“ nekompensuojamus veiksmus.
               
            
               
                  2.
               
               
                  Bendrosios įmonės „Švarus dangus 2“ administracinės sąnaudos neviršija 78 000 000 EUR, ir jos padengiamos finansiniais įnašais, kurie kasmet po lygiai padalijami tarp Sąjungos ir bendrosios įmonės „Švarus dangus 2“ privačių narių. Jei dalis įnašo administracinėms sąnaudoms padengti nepanaudojama, ji gali būti panaudota bendrosios įmonės „Švarus dangus 2“ veiklos sąnaudoms padengti.
               
            
               
                  3.
               
               
                  Bendrosios įmonės „Švarus dangus 2“ veiklos sąnaudos padengiamos:
                  
                              a)
                           
                           
                              Sąjungos finansiniu įnašu;
                           
                        
                              b)
                           
                           
                              lyderių ir pagrindinių partnerių ir su jais susijusių subjektų nepiniginiais įnašais, kuriuos sudaro sąnaudos, patiriamos jiems vykdant netiesioginius veiksmus, atėmus bendrosios įmonės „Švarus dangus 2“ įnašą ir visą kitą Sąjungos toms sąnaudoms padengti skirtą įnašą.
                           
                        
            
               
                  4.
               
               
                  Į bendrosios įmonės „Švarus dangus 2“ biudžetą įtraukiamus išteklius sudaro tokie įnašai:
                  
                              a)
                           
                           
                              narių finansiniai įnašai administracinėms sąnaudoms padengti;
                           
                        
                              b)
                           
                           
                              Sąjungos finansinis įnašas veiklos sąnaudoms padengti;
                           
                        
                              c)
                           
                           
                              visos pajamos, kurias gauna bendroji įmonė „Švarus dangus 2“;
                           
                        
                              d)
                           
                           
                              visi kiti finansiniai įnašai, ištekliai ir pajamos.
                           
                        Visos palūkanos, gautos už įnašus, kuriuos iš savo narių gavo bendroji įmonė „Švarus dangus 2“, laikomos jos pajamomis.
               
            
               
                  5.
               
               
                  Visi bendrosios įmonės „Švarus dangus 2“ ištekliai ir veikla yra skirti šio reglamento 2 straipsnyje nustatytiems tikslams pasiekti.
               
            
               
                  6.
               
               
                  Bendroji įmonė „Švarus dangus 2“ nuosavybės teise valdo visą savo sukauptą turtą arba turtą, jai perleistą jos tikslams įgyvendinti.
               
            
               
                  7.
               
               
                  Kai pajamos viršija išlaidas, perviršis bendrosios įmonės „Švarus dangus 2“ nariams neišmokamas, išskyrus bendrosios įmonės „Švarus dangus 2“ likvidavimo atveju.
               
            
         16   straipsnis
      
      
         Sąjungos įnašo paskirstymas
      
      
               
                  1.
               
               
                  Sąjungos įnašas veiklos sąnaudoms padengti paskirstomas taip:
                  
                              a)
                           
                           
                              iki 40 % bendro Sąjungos finansavimo skiriama lyderiams ir jų dalyvaujantiems filialams;
                           
                        
                              b)
                           
                           
                              iki 30 % bendro Sąjungos finansavimo skiriama pagrindiniams partneriams ir jų dalyvaujantiems filialams;
                           
                        
                              c)
                           
                           
                              ne mažiau kaip 30 % bendro Sąjungos finansavimo skiriama pagal konkursinius kvietimus teikti pasiūlymus ir konkursus. Ypatingas dėmesys skiriamas siekiant užtikrinti tinkamą MVĮ dalyvavimą.
                           
                        
            
               
                  2.
               
               
                  Finansavimas pagal 1 dalį skiriamas nepriklausomiems ekspertams atlikus pasiūlymų vertinimą.
               
            
               
                  3.
               
               
                  Orientacinis Sąjungos įnašo paskirstymas ITPPP, NODP ir horizontaliojo lygmens veiklai nustatytas šio reglamento III priede.
               
            
         17   straipsnis
      
      
         Finansiniai įsipareigojimai
      
      
               
                  1.
               
               
                  Bendrosios įmonės „Švarus dangus 2“ finansiniai įsipareigojimai neviršija finansinių išteklių, kuriuos jos biudžetui skyrė ar įsipareigojo skirti jos nariai, sumos.
               
            
               
                  2.
               
               
                  Biudžetiniai įsipareigojimai gali būti padalyti į metines išmokas. Kiekvienais metais Komisija ir bendroji įmonė „Švarus dangus 2“ įsipareigoja skirti metines išmokas, atsižvelgdamos į pažangą, padarytą įgyvendinant finansuojamus veiksmus, numatomus poreikius ir turimą biudžetą.
                  Orientacinis atskirų metinių išmokų įsipareigojimų tvarkaraštis perduodamas atitinkamiems Sąjungos lėšų gavėjams.
               
            
         18   straipsnis
      
      
         Finansiniai metai
      
      Finansiniai metai trunka nuo sausio 1 d. iki gruodžio 31 d.
      
         19   straipsnis
      
      
         Veiklos ir finansavimo planavimas
      
      
               
                  1.
               
               
                  Vykdomasis direktorius pateikia valdybai priimti daugiamečio arba metinio darbo plano projektą, kuriame pateikiamas išsamus mokslinių tyrimų ir inovacijų planas, administracinės veiklos planas ir atitinkamos išlaidų sąmatos. Darbo plano projekte taip pat nurodoma apskaičiuotoji įnašų, kurie turės būti skirti pagal įstatų 15 straipsnio 3 dalies b punktą, vertė.
               
            
               
                  2.
               
               
                  Darbo planas priimamas iki metų, einančių prieš jo įgyvendinimą, pabaigos. Darbo planas skelbiamas viešai.
               
            
               
                  3.
               
               
                  Vykdomasis direktorius parengia ateinančių metų metinio biudžeto projektą ir pateikia jį priimti valdybai.
               
            
               
                  4.
               
               
                  Konkrečių metų metinį biudžetą valdyba priima iki ankstesnių metų pabaigos.
               
            
               
                  5.
               
               
                  Metinis biudžetas pritaikomas siekiant atsižvelgti į Sąjungos biudžete nurodytą Sąjungos finansinio įnašo dydį.
               
            
         20   straipsnis
      
      
         Veiklos ir finansinių ataskaitų teikimas
      
      
               
                  1.
               
               
                  Vykdomasis direktorius kasmet teikia valdybai ataskaitą apie vykdant vykdomojo direktoriaus pareigas pasiektus rezultatus pagal bendrosios įmonės „Švarus dangus 2“ finansines taisykles.
                  Per du mėnesius nuo kiekvienų finansinių metų pabaigos vykdomasis direktorius pateikia valdybai tvirtinti metinę veiklos ataskaitą apie praėjusiais kalendoriniais metais bendrosios įmonės „Švarus dangus 2“ padarytą pažangą, visų pirma tų metų metinio darbo plano atžvilgiu. Metinėje veiklos ataskaitoje, inter alia, pateikiama informacija apie:
                  
                              a)
                           
                           
                              mokslinius tyrimus, inovacijas ir kitus įvykdytus veiksmus, taip pat atitinkamas išlaidas;
                           
                        
                              b)
                           
                           
                              pateiktus veiksmus, be kita ko, suskirstant pagal dalyvių tipus, įskaitant MVĮ, ir pagal šalis;
                           
                        
                              c)
                           
                           
                              finansuoti atrinktus veiksmus, be kita ko, suskirstant pagal dalyvių tipus, įskaitant MVĮ, ir pagal šalis, taip pat nurodant bendrosios įmonės „Švarus dangus 2“ įnašą atskiriems dalyviams ir veiksmams.
                           
                        
            
               
                  2.
               
               
                  Valdybai patvirtinus metinę veiklos ataskaitą, ji paskelbiama viešai.
               
            
               
                  3.
               
               
                  Ne vėliau kaip kitų finansinių metų kovo 1 d. bendrosios įmonės „Švarus dangus 2“ apskaitos pareigūnas išsiunčia preliminariąsias ataskaitas Komisijos apskaitos pareigūnui ir Audito Rūmams.
                  Ne vėliau kaip kitų finansinių metų kovo 31 d. bendroji įmonė „Švarus dangus 2“ išsiunčia biudžeto ir finansų valdymo ataskaitą Europos Parlamentui, Tarybai ir Audito Rūmams.
                  Gavus Audito Rūmų pastabas dėl bendrosios įmonės „Švarus dangus 2“ preliminariųjų ataskaitų pagal Reglamento (ES, Euratomas) Nr. 966/2012 148 straipsnį, bendrosios įmonės „Švarus dangus 2“ apskaitos pareigūnas parengia bendrosios įmonės „Švarus dangus 2“ galutines ataskaitas, o vykdomasis direktorius pateikia jas valdybai, kad ji pareikštų nuomonę.
                  Valdyba pateikia nuomonę apie bendrosios įmonės „Švarus dangus 2“ galutines ataskaitas.
                  Ne vėliau kaip kitų finansinių metų liepos 1 d. vykdomasis direktorius išsiunčia Europos Parlamentui, Tarybai, Komisijai ir Audito Rūmams galutines ataskaitas kartu su valdybos nuomone.
                  Ne vėliau kaip kitų finansinių metų lapkričio 15 d. galutinės ataskaitos paskelbiamos Europos Sąjungos oficialiajame leidinyje.
                  Ne vėliau kaip rugsėjo 30 d. vykdomasis direktorius pateikia Audito Rūmams atsakymą į jų pastabas, pateiktas jų metinėje ataskaitoje. Tą atsakymą vykdomasis direktorius taip pat pateikia valdybai.
                  Europos Parlamento prašymu vykdomasis direktorius pateikia jam visą informaciją, kurios reikia siekiant sklandžiai taikyti atitinkamų finansinių metų biudžeto įvykdymo patvirtinimo procedūrą pagal Reglamento (ES, Euratomas) Nr. 966/2012 165 straipsnio 3 dalį.
               
            
         21   straipsnis
      
      
         Vidaus auditas
      
      Bendrosios įmonės „Švarus dangus 2“ atžvilgiu Komisijos vidaus auditorius turi tuos pačius įgaliojimus kaip ir Komisijos atžvilgiu.
      
         22   straipsnis
      
      
         Narių atsakomybė ir draudimas
      
      
               
                  1.
               
               
                  Narių finansinė atsakomybė už bendrosios įmonės „Švarus dangus 2“ skolas neviršija jų jau sumokėtų įnašų administracinėms sąnaudoms padengti.
               
            
               
                  2.
               
               
                  Bendroji įmonė „Švarus dangus 2“ apsidraudžia tinkamu draudimu ir užtikrina, kad draudimo apsauga nuolat galiotų.
               
            
         23   straipsnis
      
      
         Interesų konfliktas
      
      
               
                  1.
               
               
                  Bendroji įmonė „Švarus dangus 2“, jos organai ir darbuotojai vykdydami veiklą vengia bet kokio interesų konflikto.
               
            
               
                  2.
               
               
                  Valdyba priima bendrosios įmonės „Švarus dangus 2“ nariams, organams bei darbuotojams taikomas interesų konfliktų prevencijos ir valdymo taisykles. Tose taisyklėse turi būti nuostatos, skirtos išvengti narių atstovų valdyboje interesų konflikto.
               
            
         24   straipsnis
      
      
         Likvidavimas
      
      
               
                  1.
               
               
                  Pasibaigus šio reglamento 1 straipsnyje numatytam laikotarpiui bendroji įmonė „Švarus dangus 2“ likviduojama.
               
            
               
                  2.
               
               
                  Be 1 dalyje numatyto atvejo, likvidavimo procedūra pradedama automatiškai, jei iš bendrosios įmonės „Švarus dangus 2“ pasitraukia Sąjunga ar visi privatūs nariai.
               
            
               
                  3.
               
               
                  Siekdama atlikti bendrosios įmonės „Švarus dangus 2“ likvidavimo procedūrą, valdyba paskiria vieną ar daugiau likvidatorių, kurie laikosi valdybos sprendimų.
               
            
               
                  4.
               
               
                  Likviduojant bendrąją įmonę „Švarus dangus 2“, jos turtas naudojamas jos įsipareigojimams įvykdyti ir su likvidavimu susijusioms išlaidoms padengti. Perteklius paskirstomas likvidavimo metu esantiems nariams proporcingai pagal jų finansinius įnašus į bendrąją įmonę „Švarus dangus 2“. Sąjungai paskirtas perteklius grąžinamas į Sąjungos biudžetą.
               
            
               
                  5.
               
               
                  Sukuriama ad hoc procedūra, kuria užtikrinamas tinkamas bendrosios įmonės „Švarus dangus 2“ sudaryto susitarimo, priimto sprendimo ir sudarytos viešojo pirkimo sutarties, kurių trukmė ilgesnė nei bendrosios įmonės „Švarus dangus 2“ veikimo laikotarpis, valdymas.
               
            
         (1)  2007 m vasario 27 d. Tarybos reglamentas (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (OL L 64, 2007 3 2, p. 1).
   
   
      II PRIEDAS
      
         BENDROSIOS ĮMONĖS „ŠVARUS DANGUS 2“ PRIVATŪS NARIAI
      
      1.   LYDERIAI
      
                  1.
               
               
                  AgustaWestland SpA ir AgustaWestland Limited
               
            
                  2.
               
               
                  Airbus S.A.S.
               
            
                  3.
               
               
                  Alenia Aermacchi SpA
               
            
                  4.
               
               
                  Dassault Aviation SA
               
            
                  5.
               
               
                  Deutsches Zentrum für Luft- und Raumfahrt (DLR) e.V.
               
            
                  6.
               
               
                  EADS-CASA
               
            
                  7.
               
               
                  Airbus Helicopters SAS
               
            
                  8.
               
               
                  Evektor
               
            
                  9.
               
               
                  Fraunhofer Gesellschaft zur Förderung der angewandten Forschung e.V
               
            
                  10.
               
               
                  Liebherr-Aerospace Lindenberg GmbH
               
            
                  11.
               
               
                  MTU Aero Engines AG
               
            
                  12.
               
               
                  Piaggio Aero Industries
               
            
                  13.
               
               
                  Rolls-Royce Plc.
               
            
                  14.
               
               
                  SAAB AB
               
            
                  15.
               
               
                  Safran SA
               
            
                  16.
               
               
                  Thales Avionics SAS
               
            2.   ASOCIJUOTIEJI NARIAI
      Bendrosios įmonės „Švarus dangus“ asocijuotųjų narių sąrašas pagal Reglamentą (EB) Nr. 71/2008 yra ir bendrosios įmonės „Švarus dangus 2“ narių sąrašas pagal šį reglamentą, kol bus užbaigti pagal Reglamentą (EB) Nr. 71/2008 inicijuoti jų veiksmai (1).
      
                  1.
               
               
                  LMS International NV
               
            
                  2.
               
               
                  Micromega Dynamics
               
            
                  3.
               
               
                  EPFL Ecole Polytechnique Lausanne
               
            
                  4.
               
               
                  ETH Zurich
               
            
                  5.
               
               
                  Huntsman Advanced Materials
               
            
                  6.
               
               
                  RUAG Schweiz AG
               
            
                  7.
               
               
                  University of Applied Sciences NW Switzerland (FHNW)
               
            
                  8.
               
               
                  DIEHL Aerospace
               
            
                  9.
               
               
                  DLR
               
            
                  10.
               
               
                  EADS Deutschland GmbH
               
            
                  11.
               
               
                  HADEG Recycling GmbH
               
            
                  12.
               
               
                  MTU Aero Engines
               
            
                  13.
               
               
                  Aeronova Aerospace SAU
               
            
                  14.
               
               
                  Aeronova Engineering Solutions
               
            
                  15.
               
               
                  Aeronova Manufacturing Engineering
               
            
                  16.
               
               
                  ITP
               
            
                  17.
               
               
                  EADS France
               
            
                  18.
               
               
                  ONERA
               
            
                  19.
               
               
                  Zodiac ECE
               
            
                  20.
               
               
                  Zodiac Intertechnique
               
            
                  21.
               
               
                  Zodiac Aerazur
               
            
                  22.
               
               
                  HAI
               
            
                  23.
               
               
                  IAI
               
            
                  24.
               
               
                  Aerosoft
               
            
                  25.
               
               
                  Avio
               
            
                  26.
               
               
                  CIRA
               
            
                  27.
               
               
                  CSM
               
            
                  28.
               
               
                  DEMA
               
            
                  29.
               
               
                  FOX BIT
               
            
                  30.
               
               
                  IMAST
               
            
                  31.
               
               
                  Piaggio Aero Industries
               
            
                  32.
               
               
                  Politecnico di Torino
               
            
                  33.
               
               
                  Università degli Studi Di Napoli „Federico II“ Polo delle Scienze e della Tecnologia
               
            
                  34.
               
               
                  Selex ES
               
            
                  35.
               
               
                  SICAMB SPA
               
            
                  36.
               
               
                  Università di Bologna
               
            
                  37.
               
               
                  Università degli Studi di Pisa
               
            
                  38.
               
               
                  ATR
               
            
                  39.
               
               
                  ELSIS
               
            
                  40.
               
               
                  University of Malta
               
            
                  41.
               
               
                  Aeronamic
               
            
                  42.
               
               
                  Airborne Technology Centre
               
            
                  43.
               
               
                  KIN Machinebouw B.V.
               
            
                  44.
               
               
                  Eurocarbon
               
            
                  45.
               
               
                  Fokker Aerostructures B.V. (2)
                  
               
            
                  46.
               
               
                  Fokker Elmo
               
            
                  47.
               
               
                  Green Systems for Aircraft Foundation (GSAF)
               
            
                  48.
               
               
                  Igor Stichting IGOR
               
            
                  49.
               
               
                  Microflown Technologies
               
            
                  50.
               
               
                  NLR
               
            
                  51.
               
               
                  Stichting NL Cluster for ED
               
            
                  52.
               
               
                  Stichting NL Cluster for SFWA
               
            
                  53.
               
               
                  Sergem Engineering
               
            
                  54.
               
               
                  GKN Aerospace Norway (3)
                  
               
            
                  55.
               
               
                  TU Delft
               
            
                  56.
               
               
                  Universiteit Twente
               
            
                  57.
               
               
                  PZL - Świdnik
               
            
                  58.
               
               
                  Avioane Craiova
               
            
                  59.
               
               
                  INCAS
               
            
                  60.
               
               
                  Romaero
               
            
                  61.
               
               
                  Straero
               
            
                  62.
               
               
                  GKN Aerospace Sweden AB (4)
                  
               
            
                  63.
               
               
                  CYTEC (5)
                  
               
            
                  64.
               
               
                  Cranfield University
               
            
                  65.
               
               
                  QinetiQ
               
            
                  66.
               
               
                  University of Nottingham
               
            
         (1)  Šis sąrašas parengtas remiantis Reglamento (EB) Nr. 71/2008 II priedu ir yra atnaujintas pagal galiojančius susitarimus dėl dotacijų, kuriuos pasirašė bendroji įmonė „Švarus dangus“.
      
         (2)  Anksčiau – Stork Aerospace.
      
         (3)  Anksčiau – Volvo Aero Norge AS.
      
         (4)  Anksčiau – Volvo Aero Corporation.
      
         (5)  Anksčiau – UMECO Structural Materials (DERBY) Limited; anksčiau – Advanced Composites Group (ACG).
   
   
      III PRIEDAS
      
         ORIENTACINIS SĄJUNGOS ĮNAŠO ITPPP, NODP IR HORIZONTALIOJO LYGMENS VEIKLAI PASKIRSTYMAS
      
      
                   
               
               
                  100 %
               
            
                  NODP
               
            
                  Dideli keleiviniai orlaiviai
               
               
                  32 %
               
            
                  Regioniniai orlaiviai
               
               
                  6 %
               
            
                  Sukasparniai
               
               
                  12 %
               
            
                  ITPPP
               
            
                  Lėktuvų karkasai
               
               
                  19 %
               
            
                  Varikliai
               
               
                  17 %
               
            
                  Sistemos
               
               
                  14 %
               
            
                  Horizontaliojo lygmens veikla
               
            
                  Technologijų vertintojas
               
               
                  1 % pirmiau nurodytos ITPPP ir (arba) NODP vertės
               
            
                  Ekologiško projektavimo horizontaliojo lygmens veikla
               
               
                  2 % pirmiau nurodytos ITPPP ir (arba) NODP vertės
               
            
                  Nedidelio masto oro transporto horizontaliojo lygmens veikla
               
               
                  4 % pirmiau nurodytos ITPPP ir (arba) NODP vertės